tripathysagar/odia_wiki huggingface dataset:
ଭିଟାବାଇ ଭାଉ ମଙ୍ଗ ନାରାୟଣଗାଓଙ୍କର  ଜୁଲାଇ ୧୯୩୫   ୧୫ ଜାନୁଆରୀ ୨୦୦୨  ଜଣେ ଭାରତୀୟ ନର୍ତ୍ତକୀ, ଗାୟିକା ଓ ତାମସା   କଳାକାର ଥିଲେ । ପ୍ରାକ୍ ଜୀବନ ଓ ବୃତ୍ତି ଭିଟାବାଇ ଗୋଟିଏ କଳାକାର ପରିବାରରେ ଜନ୍ମଗ୍ରହଣ କରି ବଢ଼ିଥିଲେ । ମହାରାଷ୍ଟ୍ରର ସୋଲାପୁର ଜିଲ୍ଲାରେ ଥିବା ପନ୍ଧରପୁର ସ‌ହରରେ ସେ ଜନ୍ମ ହୋଇଥିଲେ । ତାଙ୍କ ପିତା ଓ ମାମୁଁ   ଗୋଟିଏ ପାରିବାରିକ ଦଳ ଗଠନ କରିଥିଲେ ଯାହାର ନାମ ଥିଲା ଭାଉ-ବାପୁ ମଙ୍ଗ ନାରାୟଣଗାଓଙ୍କର ଥିଲା । ତାଙ୍କର ଅଜା ନାରାୟନ ଖୁଡ଼େ ସେହି ଦଳ ଗଠନ କରିଥିଲେ । ତାଙ୍କ ଅଜା ପୁଣେ ଜିଲ୍ଲାର ଶିରପୁର ତାଲୁକାରେ ଥିବା କଭାତେ ଯାମାଇ   ବାସିନ୍ଦା ଥିଲେ । ପିଲାଦିନୁ ଭିଟାବାଇ ବିଭିନ୍ନ ଧରଣରେ ଗୀତ ଯେପରିକି ଲାବଣ୍ୟ, ଗବଲନ, ଭେଦିକ ଇତ୍ୟାଦି ସଂସ୍ପର୍ଶରେ ଆସିଥିଲେ । ଛାତ୍ରୀ ଭାବରେ ସେ ବିଦ୍ୟାଳୟରେ ଭଲ କଲେନି କିନ୍ତୁ ମଞ୍ଚରେ ସେହି ଅଳ୍ପ ବୟସରେ ସେ ସ‌ହଜ ଭାବରେ କୌଣସି ପ୍ରଶିକ୍ଷଣ ବିନା ସୁନ୍ଦର ପ୍ରଦର୍ଶନ କରୁଥିଲେ । ତାଙ୍କର ପିଲା ଜନ୍ମ ହେବା ବିଷୟରେ ଏକ ଉଲ୍ଲେଖନୀୟ ଘଟଣା ଘଟିଥିଲା । ଦର୍ଶକମାନଙ୍କ ସାମନାରେ ସେ ପ୍ରଦର୍ଶନ କରୁଥିଲା ବେଳେ ସେ ୯ ମାସର ଗର୍ଭବତୀ ଥିଲେ । ଏହି ପ୍ରଦର୍ଶନ ଚାଲୁଥିବା ବେଳେ ସେ ପ୍ରସବ କରିବା ସମୟ ଆସନ୍ନ ବୋଲି ଜାଣିପାରିଲେ । ସେ ସୁସ୍ଥ, ଧୈର୍ଯ୍ୟଶୀଳା ଓ ସାହସୀ ମହିଳା ଥିଲେ ଓ ମଞ୍ଚ ପଛପାଖକୁ ଯାଇ ପ୍ରସବ କରିଥିଲେ, ଗୋଟିଏ ପଥର ସାହାଯ୍ୟରେ ନାହି କାଟିସାରି ପୁନର୍ବାର ମଞ୍ଚକୁ ଆସି ପ୍ରଦର୍ଶନ କରିଥିଲେ । ଦର୍ଶକମାନେ ପେଟ ଫୁଲା ଦେଖି ନ ପାରି ଆଶ୍ଚର୍ଯ୍ୟାନ୍ୱିତ ହୋଇଯାଇଥିଲେ । ତାଙ୍କର ସାହସିକ ଓ ସମର୍ପିତ ଭାବନା ଦେଖିବା ପରେ ପ୍ରଦର୍ଶନ ବନ୍ଦ କରିଦେଲେ । ପ୍ରଦର୍ଶନ ଚାଲୁ ରଖିବା ମନୋବୃତି ଦେଖି ଦର୍ଶକମାନେ ତାଙ୍କୁ ପ୍ରଶଂସା କରିବାକୁ ଲାଗିଲେ ଓ ବିଶ୍ରାମ ଦେବାକୁ ଉପଦେଶ ଦେଲେ । ମହାରାଷ୍ଟ୍ରର ନାରାୟଣ ଗାଁରୁ ଜନ୍ମ ହୋଇଥିବା ସେହି ମହାନ ତାମସା କଳାକାର ଏକ କିମ୍ବଦନ୍ତୀ ହୋଇଗଲେ । ତାଙ୍କର କଳା ନିମନ୍ତେ ସେ ୧୯୫୭ ଓ ୧୯୯୦ ମସିହାରେ ଭାରତର ରାଷ୍ଟ୍ରପତିଙ୍କଠାରୁ ମେଡାଲ ଗ୍ରହଣ କରିଥିଲେ । ତାଙ୍କର ଖ୍ୟତି ଓ ସମ୍ମାନ ପାଇଥିଲେ ମଧ୍ୟ ସେ ଆର୍ଥିକ ଅଭାବରେ ଥିଲେ ଓ କେହି ତାଙ୍କ କଥା ଭାବି ତାଙ୍କର ଯତ୍ନ ନେଇ ନଥିଲେ । ତାଙ୍କର ମୃତ୍ୟୁ ପରେ କିଛି ଦାତା ଚାନ୍ଦା କରି ଡାକ୍ତରଖାନାର ପାଉଣା ଭରଣା କରିଥିଲେ । ପୁରସ୍କାର ଓ ସମ୍ମାନ ତାଙ୍କର ତାମସା ଶ୍ରେଣୀର କଳା ପ୍ରଦର୍ଶନ ନିମନ୍ତେ ତାଙ୍କ ଦଳକୁ ରାଷ୍ଟ୍ରପତି ପୁରସ୍କାର ମିଳିଥିଲା । ତାଙ୍କର ଫ୍ୟାନ ତାଙ୍କୁ ତାମସା ସାମ୍ରାଜ୍ଞୀ କ‌ହୁଥିଲେ ଓ ସରକାର ତାଙ୍କୁ ସମ୍ମାନ ଦେଉଥିଲେ । ମହାରାଷ୍ଟ୍ର ସରକାର ୨୦୦୬ ମସିହାରେ ତାଙ୍କ ସମ୍ମାନାର୍ଥେ ବାର୍ଷିକ  'ଭିଟାବାଇ ନାରାୟଣଗାଓଙ୍କର ଆଜୀବନ କୃତି ପୁରସ୍କାର'  ସ୍ଥାପନ କରିଥିଲେ । ତାମସା କଳାକୁ ସଂରକ୍ଷିତ ଓ ପ୍ରଚାର କରିବାରେ ଅହରହ ଚେଷ୍ଟିତ ଥିବା ବ୍ୟକ୍ତିଙ୍କୁ ଏହି ପୁରସ୍କାର ଦିଆଯାଏ । ଏହି ପୁରସ୍କାର ୨୦୦୬ ମସିହାରୁ ଦିଆଯାଉଛି ଓ ଏହାର ଗ୍ରହିତାମାନଙ୍କ ନାମ ମଧ୍ୟରେ ଶ୍ରୀମତୀ କଣ୍ଟାବାଇ ସତରକର, ବସନ୍ତ ଅବସରିକାର, ଶ୍ରୀମତୀ ସୁଲୋଚନା ନଲୱାଡ଼େ, ହରିଭାଉ ବଢେ, ଶ୍ରୀମତୀ ମଙ୍ଗଳା ବନସୋଡେ  (ଭିଟାବାଇଙ୍କ ଝିଅ), ସାଧୁ ପତସୁତେ, ଅଙ୍କଶ ଖଡ଼େ, ପ୍ରଭା ଶିବାନେକର, ଗଙ୍ଗାରାମ କଭାତେକର ଇତ୍ୟାଦି ଉଲ୍ଲେଖନୀୟ  । ଲୋକ୍ଷାହିର ବଶିର ମୋମିନ କଭାତେକରଙ୍କୁ ଲୋକ କଳା, ଲବଣୀ ଓ ତାମସା ଇତ୍ୟାଦିରେ ତାଙ୍କର ଅବଦାନ ଯୋଗ ଏହି ସମ୍ମାନ ୨୦୧୮ ମସିହାର ପ୍ରଦାନ କରାଯାଇଥିଲା । ଲବଣୀ ଓ ତାମସା କ୍ଷେତ୍ରରେ ଅବଦାନ ଯୋଗୁ ଗୁଲାବ ସଙ୍ଗମନେରକର ଏହି ପୁରସ୍କର ୨୦୧୯ ମସିହାରେ ଗ୍ରହଣ କରିଥିଲେ ।
ଅଖିଳ ନାୟକ  (୧୩ ମାର୍ଚ୍ଚ ୧୯୭୦ - ୧୪ ନଭେମ୍ବର ୨୦୨୧) ଜଣେ ଓଡ଼ିଆ ସହିତ୍ୟିକ ଥିଲେ  । ସେ କବିତା, ଉପନ୍ୟାସ ଓ ଅନୁବାଦ ସାହିତ୍ୟ ଆଦି ଲେଖୁଥିଲେ । ସାହିତ୍ୟ ସର୍ଜନା ପାଇଁ ସେ ବସନ୍ତ ମୁଦୁଲି ପୁରସ୍କାର ଆଦି ଅନେକ ସାହିତ୍ୟ ପୁରସ୍କାର ଲାଭ କରିଥିଲେ । ତାଙ୍କ ଉପନ୍ୟାସ ଭେଦକୁ ପ୍ରଥମ ଓଡ଼ିଆ ଦଳିତ ଉପନ୍ୟାସ ଭାବରେ ଗଣନା କରାଯାଏ । ବ୍ୟକ୍ତିଗତ ଜୀବନ ଅଖିଳ ୧୯୭୦ ମସିହାରେ କଳାହାଣ୍ଡି ଜିଲ୍ଲାର ଧର୍ମଗଡ଼ ବ୍ଲକ ଅନ୍ତର୍ଗତ ରଇନଗୁଡ଼ାଠାରେ ଜନ୍ମଗ୍ରହଣ କରିଥିଲେ । ସେ ଥିଲେ ପିତା ଦଇତାରୀ ନାୟକ ଓ ମା ବସୁମତୀ ନାୟକଙ୍କ ବଡ଼ ପୁଅ । ସେ ଭବାନୀପାଟଣା ସରକାରୀ ମହାବିଦ୍ୟାଳୟରୁ ଯୁକ୍ତ ୨, ଜୟପୁର ବିକ୍ରମଦେବ କଲେଜରୁ ଯୁକ୍ତ ୩ ଓ ବ୍ରହ୍ମପୁର ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ସେ ଓଡ଼ିଆ ଭାଷା ସାହିତ୍ୟରେ ପିଏଚଡ଼ି ଡିଗ୍ରି ମଧ୍ୟ ହାସଲ କରିଥିଲେ । ୧୯୯୯ ମସିହାରେ ଭବାନୀପାଟଣା ସରକାରୀ ମହାବିଦ୍ୟାଳୟରେ ଓଡ଼ିଆ ବିଭାଗର ଅଧ୍ୟାପକ ଭାବେ ନିଜର ଚାକିରି ଜୀବନ ଆରମ୍ଭ କରିଥିଲେ । ପରେ ଭବାନୀପାଟଣା ସରକାରୀ ମହିଳା ମହାବିଦ୍ୟାଳୟରେ କିଛି ଦିନ ଚାକିରି କରିବା ପରେ ପୁଣି ସରକାରୀ ମହାବିଦ୍ୟାଳୟକୁ ଫେରିଥିଲେ । ଭବାନୀପାଟଣା ସରକାରୀ ମହାବିଦ୍ୟାଳୟ, କଳାହାଣ୍ଡି ବିଶ୍ୱବିଦ୍ୟାଳୟର ମାନ୍ୟତା ପାଇବା ପରେ ଅଖିଳ ଏହି ବିଶ୍ୱବିଦ୍ୟାଳୟର ଓଡ଼ିଆ ବିଭାଗର ମୁଖ୍ୟ ଭାବରେ ଅବସ୍ଥାପିତ ହୋଇଥିଲେ । ସେ ଏଲିଜବେଥଙ୍କୁ ବିବାହ କରିଥିଲେ ଓ ତାଙ୍କର ବିଭୋର ନାମରେ ଗୋଟିଏ ପୁଅ ଅଛି । ତାଙ୍କ ଭାଇ ଡମ୍ବରୁଧର ନାୟକ ଜଣେ ସାମ୍ବାଦିକ । ସାହିତ୍ୟ ସର୍ଜନା ଭବାନୀପାଟଣାରେ +୨ ପଢ଼ୁଥିବା ସମୟରେ ଅଖିଳ ମାଙ୍ଗଳିକ ନାମରେ ଏକ ପତ୍ରିକା ସମ୍ପାଦନା କରୁଥିଲେ । ସାହିତ୍ୟ ପତ୍ରିକା ଡେର୍‌ନା ପ୍ରକାଶନାରେ ତାଙ୍କର ପ୍ରମୂଖ ଭୂମିକା ରହିଥିଲା । କବିତାରେ କଥିତ ‌ଶୈଳୀର ପ୍ରୟୋଗ କରି ସେ ଓଡ଼ିଶାରେ ଏକ ନୂତନ ଧାରା ଆରମ୍ଭ କରିଥିଲେ । ତାଙ୍କ ଉପନ୍ୟାସ ଭେଦକୁ ରାଜକୁମାର ଇଂରାଜୀ ଭାଷାକୁ ଅନୁବାଦ କରିଥିଲେ । ଏହି ଅନୁବାଦିତ ପୁସ୍ତକ ଅକ୍ସଫୋର୍ଡ଼ ପ୍ରକାଶନଦ୍ୱାରା ପ୍ରକାଶିତ ହୋଇ ଏକ ବେଷ୍ଟ ସେଲର ବହି ଭାବରେ ପରିଗଣିତ ହୋଇଥିଲା । ଏହି ପୁସ୍ତକ ମାଲାଲାୟମ ଭାଷାକୁ ମଧ୍ୟ ଅନୁବାଦିତ ହୋଇଥିଲା ।
ହାଙ୍ଗଳ, ଭାରତୀୟ ରାଜ୍ୟ କର୍ଣାତକର ଏକ ଏଇତିହାସିକ ସହର । ଏହା ହୁବଲି-ଧରବାଦର 75 କିଲୋମିଟର ଦକ୍ଷିଣକୁ ରହିଛି । ଏହା ତୁଙ୍ଗଭଦ୍ରା ନଦୀର ପଶ୍ଚିମକୁ 35 କିଲୋମିରତ ଦୂରରେ ଅବସ୍ଥିତ । ଆରବ ସାଗର ମଧ୍ୟ ଏହା ନିକଟରେ ରହିଛି । ଏହା ଏକ କୃଷିପ୍ରଧାନ ଅଞ୍ଚଳ । . ଏହା ପ୍ରାଚୀନ କଡମ୍ବ ସମ୍ଭ୍ରାଜୀର ରାଜଧାନୀ ରହିଥିଲା । 485 ମସିହା ସମୟରେ କଡମ୍ବ ସମ୍ଭରଜ୍ୟ ଏକ ବିଶାଳ ରାଜ୍ୟ ଥିଲା । ସେହି ସମୟରେ ନିର୍ମିତ ଜୈନ ମନ୍ଦିର ଏଠାରେ ରହିଛି । 4 2001 ଜନଗଣନା ଅନୁସାରେ ହାଙ୍ଗଳର ଜନସଂଖ୍ୟା 25.011 ଥିଲା । ଏହା ମଧ୍ୟରୁ 51 % ପୁରୁଷ ରହିଥିବା ବେଳେ 49 % ମହିଳା ଥିଲେ । ଏଠାରେ ସାକ୍ଷ୍ୟରତା ହାର 64 % ଥିଲା ଓ 6 ବର୍ଷରୁ କମ ସଂଖ୍ୟା 14 % ରହିଥିଲା । . ଏଠାରେ ଚାଲୁକ୍ୟ ଓ ହୋୟଶାଳା ରାଜବଂଶ ସମୟର ଅନେକ ପ୍ରାଚୀନ ମନ୍ଦିର ସମୂହ ରହିଛି ।
ତୋ ଆଖି ମୋ ଆଇନା, ୧୯୯୯ ମସିହାରେ ମୁକ୍ତିଲାଭ କରଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅରୁଣ ସାହୁ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ମାମା ମିଶ୍ର ବିଜୟ ମହାନ୍ତି ପିଣ୍ଟୁ ନନ୍ଦ ସରୋଜ ଦାସ ହରିହର ମହାପାତ୍ର କୈଳାଶ ମହାରଣା ଉତ୍ତମ ମହାନ୍ତି ଆଦିକାନ୍ତ ରାଉତ ଦୀପା ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ମାମା ମିଶ୍ର ବିଜୟ ମହାନ୍ତି ପିଣ୍ଟୁ ନନ୍ଦ ସରୋଜ ଦାସ ହରିହର ମହାପାତ୍ର କୈଳାଶ ମହାରଣା ଉତ୍ତମ ମହାନ୍ତି ଆଦିକାନ୍ତ ରାଉତ ଦୀପା ସାହୁ .  ' ; , . ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, ସୁନିଧୀ ଚୌହାନ, ପାମେଲା ଜୈନ, ସୋନୁ ନିଗମ, ଶିବା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁମନ ସହାୟ ଜଣେ ଭାରତୀୟ କର୍ମୀ ଓ ଜିନ କ୍ୟାମ୍ପେନର ପ୍ରତିଷ୍ଠାତା । କ୍ୟାରିଅର ସହାୟ ଇଣ୍ଡିଆନ ଆଗ୍ରିକଲଚରାଲ ଇନଷ୍ଟିଚ୍ୟୁଟରୁ ୧୯୭୫ ମସିହାରେ ପିଏଚ.ଡି. ହାସଲ କରିଥିଲେ । ସେ ତା 'ପରେ ଯଥାକ୍ରମେ ଅଲବର୍ଟା ବିଶ୍ୱବିଦ୍ୟାଳୟ, ଓ ଶେଷରେ ଚିକାଗୋ ବିଶ୍ୱବିଦ୍ୟାଳୟରୁ ହାଇଡଲବର୍ଗରେ ମାନବ ଆନୁବଂଶିକୀ ହାବିଲିଏସନ ଲାଭ କରିଥିଲେ । ୱେବ ଅଫ ସାଇନ୍ସ ଅନୁସାରେ ସହାୟ ଜେନେଟିକ ଉପାୟରେ ବର୍ଦ୍ଧିତ ଜୀବମାନଙ୍କ ଉପରେ ୪୦ରୁ ଅଧିକ ପ୍ରସଙ୍ଗ ପ୍ରକାଶ କରିଛନ୍ତି ଓ ସେସବ୍ୟ ୧୫୦ରୁ ଅଧିକ ଥର ଆଧାର ଭାବେ ବ୍ୟବହାର ହୋଇସାରିଛି । ତାଙ୍କୁ ଏଥି ନିମନ୍ତେ ୭ ଏଚ-ଇଣ୍ଡେକ୍ସ ମିଳିଛି । ସେ ଜିନ କ୍ୟାମ୍ପେନ ଅଣସରକାରୀ ଅନୁଷ୍ଠାନର ପରିଚାଳକ । ପୁରସ୍କାର ଅର୍ଡ଼ର ଅଫ ଦି ଗୋଲ୍ଡେନ ଆର୍କ, ୨୦୦୧ ବର୍ଲଗ ଆୱାର୍ଡ଼, ୨୦୦୪ ପଦ୍ମଶ୍ରୀ, ୨୦୧୧ ଚୋରୀ ଅପ୍ରେଲ୍ ୨୦୧୩ରେ ସ‌ହାୟ ତାଙ୍କ ଥେସିସ୍ ଚୋରି କରି ପ୍ରସ୍ତୁତ କରିଥିବା ଜଣା ପଡ଼ିଥିଲା, ଯାହା ୧୯୮୬ରେ ହେଇଡ଼େଲ୍‌ବର୍ଗ୍ ବିଶ୍ୱବିଦ୍ୟାଳୟରେ ଜମା କରାଯାଇଥିଲା । ଅଧିକନ୍ତୁ ସେ କୌଣସି ପଦବୀରେ ନଥାଇ ମଧ୍ୟ ନିଜକୁ ବିଶ୍ୱବିଦୟାଳୟର ଅଧ୍ୟାପକ ବୋଲି ଦର୍ଶାଉଥିଲେ । ୧୪ ଅପ୍ରେଲ୍ ୨୦୧୩ରେ, ହେଇଡ଼େଲ୍‌ବର୍ଗ୍ ବିଶ୍ୱବିଦ୍ୟାଳୟ ଏହି ଚୋରି ସ୍ୱୀକାର କରିଥିଲା ଓ ସ‌ହାୟଙ୍କର ନିଜକୁ ବିଶ୍ୱବିଦ୍ୟାଳୟର ଅଧ୍ୟକ୍ଷ କ‌ହିବାର କୌଣସି ଅଧିକାର ନାହିଁ ଓ ସ‌ହାୟ ନିଜକୁ ଭାବେ ଘୋଷଣା କରିଥିଲେ ।
ଲିପିକା ସିଂ ଦରାଇ ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶିକା । ସେ ମୁଖ୍ୟତଃ ଅଣ ଫିଚର ଧର୍ମୀ ଚଳଚ୍ଚିତ୍ର ନିର୍ମାଣ କରନ୍ତି ଏବଂ ଏଥିପାଇଁ ବହୁବାର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିସାରିଛନ୍ତି । ଜୀବନୀ ପ୍ରାରମ୍ଭିକ ଜୀବନ ଓ ଶିକ୍ଷା ଓଡ଼ିଶାର ମୟୁରଭଞ୍ଜ ଜିଲ୍ଲାର ବାରିପଦା ସହର ନିକଟବର୍ତ୍ତୀ ଭୁଗୁଡାକଟାରେ ଏକ  'ହୋ'  ସମ୍ପ୍ରଦାୟର ଆଦିବାସୀ ପରିବାରରେ ତାଙ୍କର ଜନ୍ମ । ବାରିପଦାର ଅରବିନ୍ଦ ପୂର୍ଣାଙ୍ଗ ଶିକ୍ଷା କେନ୍ଦ୍ରରୁ ତାଙ୍କର ପାଠପଢ଼ା ଆରମ୍ଭ ହୋଇଥିଲା । ଝାରସୁଗୁଡ଼ାର ଭି.ଏସ.ଏସ ହାଇସ୍କୁଲରୁ ଉଚ୍ଚ ବିଦ୍ୟାଳୟ ସ୍ତରୀୟ ଶିକ୍ଷା ଗ୍ରହଣ କରିଥିଲେ । ଭୁବନେଶ୍ୱରର ରମାଦେବୀ ମହିଳା ମହାବିଦ୍ୟାଳୟରୁ +୨ ବିଜ୍ଞାନ ପଢିସାରି, ସେ କ୍ରମେ ଝାରସୁଗୁଡ଼ା ମହିଳା ମହାବିଦ୍ୟାଳୟ ଓ ପରେ ବିଶାଖାପାଟଣାରୁ +୩ ବାଣିଜ୍ୟ ପାଠ ପଢ଼ିଥିଲେ । ତାପରେ, ସେ ପୁଣେସ୍ଥିତ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ସାଉଣ୍ଡ ଇଞ୍ଜିନିୟରିଂରେ ସ୍ନାତକ ହାସଲ କରିଥିଲେ । ବୃତ୍ତିଗତ ଜୀବନ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ପାଠ ପଢ଼ା ସମୟରେ ଲିପିକା, ଉମେଶ କୂଲକର୍ଣ୍ଣିଙ୍କୁ ତାଙ୍କ ଚଳଚ୍ଚିତ୍ରରେ ସହଯୋଗ କରିଥିଲେ ଓ ସୋନି ଟେଲିଭିଜନ ଚ୍ୟାନେଲରେ ୟଶରାଜ ଫିଲ୍ମର ଏକ ଧାରବାହିକ  'ଖୋଟେ ସିକ୍କେ'  ପାଇଁ ମଧ୍ୟ କାମ କରିଥିଲେ । ପରବର୍ତ୍ତୀ ସମୟରେ, ସେ ନିର୍ଦ୍ଦେଶକ ମନି କଲଙ୍କ ସହଯୋଗୀ ଭାବରେ ମଧ୍ୟ କାମ କରିଥିଲେ । ବର୍ତ୍ତମାନ, ସେ ଭୁବନେଶ୍ୱରରେ ରହି ଓଡ଼ିଶାର ବିଭିନ୍ନ କଥାବସ୍ତୁକୁ ଆଧାର କରି ଚଳଚ୍ଚିତ୍ର ନିର୍ମାଣରେ ବ୍ୟସ୍ତ ଅଛନ୍ତି । ୨୦୧୩ ମସିହାରେ ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ସମାରୋହରେ ତାଙ୍କୁ ଇଣ୍ଡିଆନ ପାନରୋମାରେ ଜୁରି ଭାବରେ ମନୋନୀତ କରାଯାଇଛି ।
ଓଡ଼ିଆ ସିନେମା ଗୀତ  (୧୯୩୬ରୁ ୧୯୬୯) ୨୦୧୫ରେ ପ୍ରକାଶିତ ଏକ ଓଡ଼ିଆ ବହି  । ଏଥିରେ ୧୯୩୬ରୁ ୧୯୬୯ ଭିତରେ ମୁକ୍ତିଲାଭ କରିଥିବା ଓଡ଼ିଆ ସିନେମା ସଂଗୀତ ସଂକଳିତ । ଏହା ସାମ୍ବାଦିକ ଓ ଓଡ଼ିଆ ଚଳଚ୍ଚିତ୍ର ସଂରକ୍ଷକ ସୂର୍ଯ୍ୟ ଦେଓଙ୍କଦ୍ୱାରା ସଂକଳିତ । ଏଥିରେ ଚଳଚ୍ଚିତ୍ର ସମ୍ପୂର୍ଣ୍ଣ ସଙ୍ଗୀତ ସହ ସେସବୁର ବିବରଣୀ, ସଂଗୀତକାର ଓ ଗୀତିକାରଙ୍କ ସମ୍ବନ୍ଧରେ ସଂକ୍ଷିପ୍ତ ପରିଚୟ ଏବଂ ଚଳଚ୍ଚିତ୍ର ସଙ୍ଗୀତର ପରଦା ପଛର କାହାଣୀ ରହିଛି ।ଏହା ଓଡ଼ିଶାର ଭୁବନେଶ୍ୱରସ୍ଥିତ ସୃଜନଦ୍ୱାରା ୨୦୧୫ ମସିହାରେ ମେ ୨୩ ତାରିଖରେ ପ୍ରଥମେ ପ୍ରକାଶିତ ହୋଇଥିଲା । ଏଥିରେ ମନୋଜ ଦାସ, ମାୟାଧର ମାନସିଂହ, ଗୋଦାବରୀଶ ମହାପାତ୍ର, କୃଷ୍ଣପ୍ରସାଦ ବସୁ ଆଦି ଓଡ଼ିଆ ଲେଖକଙ୍କ ରଚନା ସ୍ଥାନୀତ ହୋଇଥିବା ଗୀତ ରହିଛି । ସଂକଳନ ଏହି ବହିର ସଂକଳନ ପାଇଁ ଗ୍ରାମୋଫୋନ ରେକର୍ଡ଼ରେ ୭୮ ଆରପିଏମ  (78 )ରେ ଥିବା ଗୀତ, ସିନେମାର ଫିଲ୍ମ ଓ କେତେକ ବ୍ୟକ୍ତିଗତ ସଂରକ୍ଷଣରୁ ଗୀତସବୁ ଉଦ୍ଧାର କରାଯାଇଛି  । ସପ୍ତଶଯ୍ୟା କଥାଚିତ୍ରର କୌଣସି ରେକର୍ଡ଼ ଉପଲବ୍ଧ ହେଉନଥିବାରୁ ଏହାର ସଂଗୀତକାର ଉଦୟନାଥ ସାହୁଙ୍କଦ୍ୱାରା ଗୀତସବୁ ଆଉଥରେ ବୋଲାଯାଇ ତାହା ଲେଖାଯାଇଥିଲା ।
ନିଉରାଲ ମେସିନ ଟ୍ରାନ୍ସଲେସନ ହେଉଛି ମେସିନ ଟ୍ରାନ୍ସଲେସନର ଏକ ଉପାୟ, ଯାହା ଏକ ବ୳ବହାର କରି ଶବ୍ଦକ୍ରମର ସମ୍ଭାବନା ନିରୂପଣ କରେ , ପ୍ରାୟତଃ ସମ୍ପୂର୍ଣ୍ଣ ବାକ୳କୁ ଏକ ସଂଗଠିତ ରୂପରେ ସଜାଡ଼େ । ଗୁଣାବଳୀ ନିଉରାଲ ଟ୍ରାନ୍ସଲେସନ ମଡେଲ ସବୁ ପାରମ୍ପାରିକ ଷ୍ଟାଟିଷ୍ଟିକାଲ ମେସିନ ଟ୍ରାନ୍ସଲେସନ   ମଡେଲଠାରୁ ବହୁତ କମ ମେମୋରି ଆବଶ୍ୟକ କରନ୍ତି । ପାରମ୍ପାରିକ ଅନୁବାଦ ବ୳ବସ୍ଥାମାନଙ୍କଠାରୁ ଅଲଗା ଭାବରେ, ଅନୁବାଦର ମାନ ବୃଦ୍ଧି ପାଇଁ ନିଉରାଲ ଟ୍ରାନ୍ସଲେସନ ମଡେଲର ସମସ୍ତ ଭାଗ ସବୁକୁ ଏକ ସହିତ ଶିକ୍ଷା ଦିଆଯାଏ। ଇତିହାସ ୧୯୯୦ରେ ଡିପ୍ ଲର୍ଣିଂର ପ୍ରୟୋଗ ସବୁ ପ୍ରଥମେ କଥା ଚିହ୍ନିବା ( ସ୍ପୀଚ ରେକଗନିସନ) ରେ କରା ଯାଇଥିଲା । ନିଉରାଲ ନେଟୱର୍କ ବ୍ୟବହାରର ପ୍ରଥମ ବୈଜ୍ଞାନିକ ଲେଖା ୨୦୧୪ରେ ବାହାରିଲା , ତା ପର କିଛି ବର୍ଷ ଭିତରେ ବହୁତ ଉନ୍ନତି ହେଲା . ୨୦୧୫ରେ ଗୋଟିଏ ଯନ୍ତ୍ର ଅନୁବାଦ ପ୍ରତିଯୋଗିତାରେ ନିଉରାଲ ମେସିନ ଟ୍ରାନ୍ସଲେସନ ବ୍ୟବସ୍ଥା ପ୍ରଥମଥର ପାଇଁ ଜନସାଧାରଣ ଆଗକୁ ଆସିଲା    '15  . କାର୍ଯ୍ୟକାରିଣୀ ଖଣ୍ଡ ବାକ୳ ଉପରେ ଆଧାରିତ, ଷ୍ଟାଟିଷ୍ଟିକାଲ ମେସିନ ଟ୍ରାନ୍ସଲେସନ ମାନଙ୍କରେ ପ୍ରୟୋଗ ହେଉଥିବା, ଉପଖଣ୍ଡ ବାହାରକରି, ସେ ଉପଖଣ୍ଡମାନଙ୍କୁ ଅଲଗା ଇଂଜିନିୟରିଂ କରିବା ଉପାୟରୁ, ନୂଆ ।ଶବ୍ଦ ଓ ଅନ୍ତର୍ଗତ ଅବସ୍ଥା  " " ,  " "  ପାଇଁ ଭେକ୍ଟର ରୂପର ବ୳ବହାର କରିବା ହେଉଛି ନିଉରାଲ ମେସିନ ଟ୍ରାନ୍ସଲେସନର ନୂତନତା ଏ ମଡେଲର ସଜ୍ଜା ଖଣ୍ଡ ବାକ୳ ଉପରେ ଆଧାରିତ ମଡେଲମାନଙ୍କଠାରୁ ସହଜ . ଅଲଗା ଭାଷା ମଡେଲ , ଅନୁବାଦ ମଡେଲ , ଆଉଥରେ ସଜଉଥିବା ମଡେଲ ଭଳି ଅଲଗା ଅଲଗା ମଡେଲ ସବୁ ନଥାଇ ଗୋଟିଏ ସିକୁଏନ୍ସ  (କ୍ରମ) ମଡେଲ ଅଛି ଯାହା ଥରକେ ଗୋଟିଏ ଶବ୍ଦକୁ ଅନୁମାନ କରେ, ଯଦିଓ ଏ କ୍ରମର ଅନୁମାନ ପୁରା ଉତ୍ସ ବାକ୍ୟ ଓ ଲକ୍ଷ ବାକ୍ୟ ମାନଙ୍କୁ ନେଇ ତିଆରି ହୁଏ  । ନିଉରାଲ ମେସିନ ଟ୍ରାନ୍ସଲେସନର ମଡେଲମାନେ ଓ ବ୍ୟବହାରର କରନ୍ତି । ଏ ଶବ୍ଦ କ୍ରମ ମଡେଲ ତିଆରି ପ୍ରଥମେ ପ୍ରାୟତଃ ଏକ   ବ୳ବହାର କରି କରାଯାଉଥିଲା । ଏ ଦ୍ୱାରା ଏକ ଉତ୍ସ ଭାଷାର (ସୋର୍ସ ଲାଙ୍ଗୁଏଜ) ବାକ୍ୟକୁ ଏନକୋଡ଼ିଙ୍ଗ କରିବା ପାଇଁ ଏନକୋଡର ନାମରେ ଏକ ଦୋମୁହାଁ ବ୍ୟବହାର ହୁଏ , ଡିକୋଡର ନାମରେ ଥିବା ଦ୍ୱିତୀୟ ,  (ଟାର୍ଗେଟ ଲାଙ୍ଗୁଏଜ) ଲକ୍ଷ ଭାଷାରେ ଶବ୍ଦ ସବୁ ଅନୁମାନ କରିବା ପାଇଁ ବ୳ବହାର ହୁଏ  ।   ସବୁ ଲମ୍ବା କ୍ରମସବୁ ପାଇଁ ପ୍ରାୟତଃ ଭଲ, କିନ୍ତୁ ପ୍ରଥମେ କିଛି ଦୁର୍ବଳତା ପାଇଁ ବ୍ୟବହାର କରାଯାଉନଥିଲା । ଅନେକ ଦୁର୍ବଳତା ୨୦୧୭ରେ ଧ୳୲ନ   " "  ଉପରେ ଆଧାରିତ ଉପାୟମାନଙ୍କ ବ୳ବହାରଦ୍ୱାରା ଦୂର ହୋଇଛି ।ଅତି ଅଧିକା ଅନୁବାଦ ବା ଅତି କାମ ଅନୁବାଦ ଭଳି ସମସ୳୲ ତିଆରି କରୁଥିବା ଅଲାଇନମେଣ୍ଟ ଇନ୍ଫୋରମେସନକୁ ବାଦ କରିବା ଭଳି ଆହୁରି କଭରେଜ ମଡେଲ ସବୁ ଅଛି ପାରମ୍ପରିକ ଧ୳୲ନ ଉପାୟରେ ଥିବା ସମସ୳୲ ସମାଧାନ କରିବାପାଇଁ । . ବ୳ବହାର ୨୦୧୭ ସୁଦ୍ଧା , ପ୍ରାୟ ସବୁ ଭଲ ଯନ୍ତ୍ରାନୁବାଦ ବ୍ୟବସ୍ଥା କୃତ୍ରିମ ସ୍ନାୟୁ ଜାଲ ବ୍ୟବହାର କରୁଥିଲେ। ଏବେ ,ଅନୁବାଦ ସେବା ସବୁ ବ୍ୟବହାର କରୁଛନ୍ତି । ଆଗର ଷ୍ଟାଟିଷ୍ଟିକାଲ ମେସିନ ଟ୍ରାନ୍ସଲେସନ ଉପାୟ ସବୁ ଛାଡି ତାର ନିଜର   ବ୍ୟବହାର କରୁଛି । ବକ୍ତବ୍ୟ ଅନୁବାଦ ସବୁରେ   ସମାନ ପ୍ରକାରର ଟେକ୍ନୋଲୋଜି ବ୍ୟବହାର କରୁଛି . ମଧ୍ୟ ନାମରେ ,ଏକ ନିଉରାଲ ମେସିନ ଟ୍ରାନ୍ସଲେସନ ବ୍ୟବସ୍ଥା ତିଆରି କରିଛି । ପ୍ରାକୃତିକ ଭାଷା ବାହାରେ ମଧ୍ୟ ଟେକ୍ନୋଲୋଜି ବ୍ୟବହାର ହୋଇପାରିବ। ଦେଖାଯାଇଛି ଯେ କମ୍ପ୍ୟୁଟର ପ୍ରୋଗ୍ରାମର ସୋର୍ସ କୋଡ଼ରେ ମଧ୍ୟ ବ୍ୟବହାର ହୋଇ ପାରିବ । ସୋର୍ସ କୋଡ଼କୁ ଠିକରେ ଏନକୋଡ଼ିଙ୍ଗ କରି,  (ସ୍ୱୟଂଚଳିତ ଭୁଲ ଠିକ କରିବା ବ୍ୟବସ୍ଥା) ପୂର୍ବ କୋଡ଼କୁ ଦେଖି , ଏକ ଧାଡ଼ିଆ କୋଡ଼ ଲେଖି ଠିକ କରିପାରୁଛି ।
ରାମେଶ୍ୱରମ ଏକ ଭାରତୀୟ ଜନଗଣନା ସହର   ଅଟେ । ଏହା ତାମିଲନାଡୁର ରାମନାଥପୁରମ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମେଶ୍ୱରମ ସହରର ମୋଟ ଜନସଂଖ୍ୟା ୧୪୯୮୧ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ରାମେଶ୍ୱରମର ସାକ୍ଷରତା ହାର ୪୮.୧୪% ଅଟେ । ଏହା ଜାତୀୟ ହାରଠାରୁ ୧୬.୭୦% ପ୍ରତିଶତ କମ ଅଟେ । ସେଥିରୁ ୨୯.୭୫% ପ୍ରତିଶତ ପୁରୁଷ ଓ ୧୮.୩୯% ନାରୀ ଅଟନ୍ତି । ୧୩.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ରାମେଶ୍ୱରମର ସରକାରୀ ଭାଷା ଅଟେ ।
( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଏକ ମାଂସାଶୀ ଜୀବ ଅଟେ ।
ଧରଣୀଧର ସ୍ୱୟଂଶାସିତ ମହାବିଦ୍ୟାଳୟ କେନ୍ଦୁଝରଠାରେ ଅବସ୍ଥିତ ଏକ ସରକାରୀ ମହାବିଦ୍ୟାଳୟ । ଇତିହାସ ଧରଣୀଧର କଲେଜ, ୧୯୫୭ ମସିହାରେ ପ୍ରତିଷ୍ଠା କରା ଯାଇଥିଲା । ମହମ୍ମଦ ସିରାଜୁଦ୍ଦିନଙ୍କଦ୍ୱାରା ପ୍ରଦତ୍ତ ଧରଣୀଧର କଲେଜର ମୁଖ୍ୟ ସୌଧ ଦଶହଜାର ବର୍ଗଫୁଟ ବ୍ୟାପ୍ତ । ପ୍ରଥମେ ଏଠାରେ କେବଳ +୨ ସ୍ଥରରେ ଶିକ୍ଷାଦାନ କରାଯାଉଥିଲା । ୧୯୬୨ ମସିହାରେ ଓଡ଼ିଶା ସରକାର କଲେଜଟିକୁ ଅଧିଗ୍ରହଣ କରିଥିଲେ । ୧୯୬୭ ମସିହାରେ କଲେଜକୁ କେନ୍ଦୁଝର କଲେଜ ନାମରେ ନାମକରଣ କରାଯାଇଥିଲା ଓ ସେହି ବର୍ଷ ଏଠାରେ କଳା ବିଷୟ ପଢ଼ା ଆରମ୍ଭ ହୋଇଥିଲା । ୧୯୮୩-୮୪ ମସିହାରେ ଧରଣୀଧର ଭୂୟାଁଙ୍କ ନାମରେ କଲେଜର ନାମକୁ ଧରଣୀଧର କଲେଜରେ ପରିବର୍ତ୍ତନ କରା ଯାଇଥିଲା । ୧୯୯୯ ମସିହାରେ କଲେଜଟି ଉତ୍ତର ଓଡ଼ିଶା ବିଶ୍ୱବିଦ୍ୟାଳୟ ସହିତ ଅନୁବନ୍ଧିତ ହୋଇଥିଲା । ୨୪ ସେପ୍ଟେମ୍ବର ୨୦୦୪ ମସିହାରେ କଲେଜକୁ ସ୍ୱୟଂଶାସିତ କରାଯାଇଥିଲା । ୨୦୦୬ ମସିହାରେ ଏହା ନାକ୍ ବି+ ଗ୍ରେଡ଼ ଲାଭ କରିଥିଲା ।ବର୍ତ୍ତମାନ ଏହି କଲେଜରେ ୨୩୦୦ ଛାତ୍ରଛାତ୍ରୀ ଅଧ୍ୟୟନରତ ଅଛନ୍ତି । ଶିକ୍ଷା ବ୍ୟବସ୍ଥା ଧରଣୀଧର କଲେଜରେ +୨, ସ୍ନାତ୍ତକ ଓ ସ୍ନାତକୋତ୍ତର ସ୍ଥରରେ ଶିକ୍ଷାଦାନ କରାଯାଏ ।
ନନ୍ଦଲାଲ ମହାପାତ୍ର  (୧୬ ଜୁନ ୧୯୪୭ - ୨୦ ନଭେମ୍ବର ୨୦୨୨) ଜଣେ ଓଡ଼ିଆ ଚଳଚ୍ଚିତ୍ର ସଂଳାପ ଓ କାହାଣୀ ଲେଖକ ଥିଲେ  । ସେ ଓଡ଼ିଆ ଚଳଚ୍ଚିତ୍ରରେ ନିର୍ଦ୍ଦେଶନା ମଧ୍ୟ କରିଥିଲେ । ସେ ଜଗତସିଂହପୁର ଜିଲ୍ଲାର ଚାଟରା ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଚଳଚ୍ଚିତ୍ର ନିର୍ଦ୍ଦେଶକ ମନମୋହନ ମହାପାତ୍ରଙ୍କର ମୁଖ୍ୟ ସହଯୋଗୀ ଭାବରେ ଅନେକ ବର୍ଷ କାମ କରିଥିଲେ । ଚଳଚ୍ଚିତ୍ର ଓ ଧାରାବାହିକରେ ଅବଦାନ ସେ ବହୁ ଓଡ଼ିଆ ଚଳଚ୍ଚିତ୍ର ସହ ବିଭିନ୍ନ ଭୂମିକାରେ ଜଡ଼ିତ ଥିଲେ । ମୃତ୍ୟୁ ହୃଦ୍‌ରୋଗରେ ପିଡ଼ିତ ହୋଇ ତାଙ୍କର ୨୦୨୨ ମସିହା ନଭେମ୍ବର ୨୦ ତାରିଖରେ ୭୫ ବର୍ଷ ବୟସରେ ପରଲୋକ ଘଟିଥିଲା ।
ରେମୋ ଡି 'ସୁଜା  (ଜନ୍ମ ନାମ ରମେଶ ଗୋପି ନାଏର , ଜନ୍ମ ୨ ଅପ୍ରେଲ ୧୯୭୨) ଜଣେ ଭାରତୀୟ କଳାକାର , ନୃତ୍ୟକାର, ନୃତ୍ୟ ନିର୍ଦ୍ଦେଶକ, ଅଭିନେତା , ଯଦିଓ ସେ ନୃତ୍ୟ ନିର୍ଦ୍ଦେଶନାରେ ଅଧିକ ଜଡ଼ିତ ,ଏହା ସତ୍ତ୍ୱେ ବି ସେ ହିନ୍ଦୀ ଚଳଚ୍ଚିତ୍ର ତଥା ବଙ୍ଗାଳି ଚଳଚ୍ଚିତ୍ରରେ ଅବଦାନ କରିଛନ୍ତି  । ସେ ଝଲକ ଦିଖଲାଜା ନାମକ ଏକ ଶୋରେ ଅଭିନେତ୍ରୀ ମାଧୁରୀ ଦୀଖିତ ଏବଂ ନିର୍ଦ୍ଦେଶକ କରନ ଜୋହାରଙ୍କ ସହିତ ବିଚାରକ ଥିଲେ । ସେ ଏବେ ସ୍ଟାର ପ୍ଲସରେ ପ୍ରସାରିତ ହେଉଥିବା ଏକ ନୃତ୍ୟ ଶୋରେ ଧର୍ମେଶ ୟେଲେଣ୍ଡେ, ଶକ୍ତି ମୋହନ ଏବଂ ପୁନିତ ପାଠକଙ୍କ ସହିତ ସୁପର୍ ବିଚାରକ ଅଛନ୍ତି ।
ଗୁଣ୍ଡୁଚି ମୂଷା ଏକ ଶରୀସୃପ । ଏହାର ଚାରୋଟି ଗୋଡ଼ ଅଛି । ଏହାର ପିଠି ଉପରେ ରାମଚନ୍ଦ୍ରଙ୍କର ଆଙ୍ଗୁଳିର ତିନୋଟି ଗାର ରହିଛି ବୋଲି ବିଶ୍ୱାସ କରାଯାଏ । ଗୁଣ୍ଡୁଚି ମୂଷା ମୁଖ୍ୟତଃ ଭାରତ ଏବଂ ଶ୍ରୀଲଙ୍କାରେ ଦେଖାଯାଏ ।
ମମତା ଏକ ମାନବିକ ଗୁଣ ଯାହାକୁ ମଣିଷପଣିଆର ସବୁଠୁ ଉର୍ଧ୍ଧରେ ଥିବା ଗୁଣ ଭାବରେ ବିବେଚନା କରାୟାଇଥାଏ, ଏହାକୁ ସମାଜ ଗଠନ, ଦର୍ଶନ ଓ ମଣିଷପଣିଆର ମୂଳସ୍ତମ୍ଭ କୁହାଯାଇଥାଏ ।  "ମମତା ଯୋଜନା"  : ଓଡ଼ିଶା ସରକାରଙ୍କଦ୍ୱାରା ପରିଚାଳିତ ଏକ ସର୍ତ୍ତମୂଳକ ମାତୃ ମଙ୍ଗଳ ଯୋଜନା ବା  । ଏହି ଯୋଜନାଟି ଗର୍ଭବତୀ ଓ ପ୍ରସୂତି ମହିଳାଙ୍କୁ ଗର୍ଭାବସ୍ଥା ଓ ଗର୍ଭାବସ୍ଥାପରର ସ୍ୱାସ୍ଥ୍ୟ ନିମନ୍ତେ ଆବଶ୍ୟକ ପୁଷ୍ଟିକର ଖାଦ୍ୟ ଓ ଉଭୟ ମା ଓ ନବଜାତ ଶିଶୁର ଯତ୍ନ ନିମନ୍ତେ ମୋଟ ଟ.୫୦୦୦.୦୦ଙ୍କାର ଏକ ନିର୍ଦ୍ଧିଷ୍ଟ ରାଶି ଚାରିଗୋଟି କିସ୍ଥିରେ ଗର୍ଭାବସ୍ଥାରୁ ଆରମ୍ଭ କରି ନବଜାତ ଶିଶୁକୁ ନଅ ମାସ ହେବା ମଧ୍ୟରେ ସିଧାସଳଖ ମହିଳାଙ୍କ ବ୍ୟାଙ୍କ ଆକାଉଣ୍ଟରେ ରାଜ୍ୟ ସରକାରଙ୍କ ମହିଳା ଓ ଶିଶୁ ବିକାଶ ବିଭାଗ ଅଧିନସ୍ଥ ସମନ୍ୱିତ ଶିଶୁ ବିକାଶ ଯୋଜନାର ଶିଶୁ ବିକାଶ ପ୍ରକଳ୍ପ ଅଧିକାରୀଙ୍କଦ୍ୱାରା ଜିମା ଦିଆଯାଇଥାଏ। ଯେହେତୁ ମମତା ଯୋଜନାଟି ଏକ ସର୍ତ୍ତମୂଳକ ମାତୃମଙ୍ଗଳ ଯୋଜନା ସେଥିଲାଗି ଗର୍ଭବତୀ ମହିଳାଙ୍କୁ ନିକଟସ୍ଥ ଅଙ୍ଗନବାଡି କେନ୍ଦ୍ରରେ ଗର୍ଭାବସ୍ଥାର ପଞ୍ଜିକରଣ କରାଇ ଆବଶ୍ୟକ ସର୍ତ୍ତଗୁଡିକୁ ପାଳନ କରିବାକୁ ପଡିଥାଏ ।
ରାଜେନ୍ଦ୍ର ଢୋଲକିଆ  (ଜନ୍ମ: ୨୦ ନଭେମ୍ବର ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନୂଆପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜେନ୍ଦ୍ର ଢୋଲକିଆ ୧୯୫୬ ମସିହାର ନଭେମ୍ବର ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରସିକଲାଲ ଢୋଲକିଆ ଓ ପତ୍ନୀଙ୍କ ନାମ କଳ୍ପନା ଢୋଲକିଆ । ରାଜନୈତିକ ଜୀବନ ରାଜେନ୍ଦ୍ର ଢୋଲକିଆ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଭାବନା ସୋମାୟା‌ ଜଣେ ଭାରତୀୟ ଚଳଚ୍ଚିତ୍ର ସାମ୍ବାଦିକ, ସମାଲୋଚକ, ଲେଖକ ଏବଂ ଐତିହାସିକ ଅଟନ୍ତି । ତାଙ୍କୁ ୨୦୧୭ ମସିହାରେ ଭାରତର ରାଷ୍ଟ୍ରପତି ପ୍ରଣବ ମୁଖାର୍ଜୀ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ୧୯୭୮ ମସିହାରେ ଚଳଚ୍ଚିତ୍ର ସାମ୍ବାଦିକ ଭାବେ ନିଜର କ୍ୟାରିଅର ଆରମ୍ଭ କରି ସେ ୧୯୮୦ରୁ ୧୯୯୦ ଦଶକ ମଧ୍ୟରେ ଅନେକ ଚଳଚ୍ଚିତ୍ର ପତ୍ରିକା ସହିତ କାମ କରିଛନ୍ତି । ପରେ ସେ ୨୦୦୦ରୁ ୨୦୦୭ ମସିହା ପର୍ଯ୍ୟନ୍ତ ଅଗ୍ରଣୀ ଚଳଚ୍ଚିତ୍ର ପତ୍ରିକାରେ ସ୍କ୍ରିନର ସମ୍ପାଦକ ରହିଥିଲେ । ସେ ହିନ୍ଦୀ ସିନେମାର ଇତିହାସ ଏବଂ ବଲିଉଡ ତାରକାଙ୍କ ଜୀବନୀ ଉପରେ ସଲାମ ବଲିଉଡ  (୨୦୦୦), ଷ୍ଟୋରୀ ସୋ ଫାର  (୨୦୦୩) ଇତ୍ୟାଦି ୧୩ରୁ ଅଧିକ ପୁସ୍ତକ ଲେଖିଛନ୍ତି  । ପ୍ରାରମ୍ଭିକ ଜୀବନ ଓ ପୃଷ୍ଠଭୂମି ସୋମାୟା ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ନିଜର ଆଠ ଭାଇଭଉଣୀଙ୍କ ମଧ୍ୟରେ ସବୁଠାରୁ ସାନ ସନ୍ତାନ ଅଟନ୍ତି । ସେ ମୁମ୍ବାଇର ସିଓନର ଆମ ଲେଡି ଅଫ ଗୁଡ଼ କାଉନସେଲ ହାଇସ୍କୁଲରୁ ନିଜର ପାଠପଢ଼ା ସାରିଥିଲେ ଏବଂ ଅନ୍ଧେରି ପଶ୍ଚିମର ଭାଲାବ ସଙ୍ଗିତାଳୟରେ ଭରତନାଟ୍ୟମ ନୃତ୍ୟରେ ତାଲିମ ପ୍ରାପ୍ତ କରିଥିଲେ । ତାଙ୍କ ପାଠପଢ଼ା ପରେ ସେ ମନସ୍ତତ୍ତ୍ୱରେ ସ୍ନାତକ ହାସଲ କରିଥିଲେ ଏବଂ ମୁମ୍ବାଇ ବିଶ୍ୱବିଦ୍ୟାଳୟର ସରକାରୀ ଆଇନ କଲେଜରୁ ଏଲଏଲବିରେ ଡିଗ୍ରୀ ହାସଲ କରିଥିଲେ । ସେ ମୁମ୍ବାଇର କେସି କଲେଜରେ ସାମ୍ବାଦିକତା ଅଧ୍ୟୟନ କରିଥିଲେ । ବୃତ୍ତି ସୋମାୟା ୧୯୭୮ ମସିହାରେ ଚଳଚ୍ଚିତ୍ର ସାମ୍ବାଦିକ ତଥା ସ୍ତମ୍ଭକାର ଭାବରେ ନିଜର କ୍ୟାରିଅର ଆରମ୍ଭ କରିଥିଲେ । ସୁପର ମାଗାଜିନରେ କାମ କରିବା ପରେ  (୧୯୮୦-୧୯୮୧) ସେ ଇଣ୍ଡିଆ ବୁକ ହାଉସଦ୍ୱାରା ସହକାରୀ ସମ୍ପାଦକ ଭାବେ ପ୍ରକାଶିତ ଚଳଚ୍ଚିତ୍ର ପତ୍ରିକାରେ ଯୋଗ ଦେଇଥିଲେ ଏବଂ ୧୯୮୫ ମସିହାରେ ସହ-ସମ୍ପାଦକ ହୋଇଥିଲେ ଏବଂ ୧୯୮୮ ପର୍ଯ୍ୟନ୍ତ ସେହିଠାରେ କାର୍ଯ୍ୟ କରିଥିଲେ  ।
ସୁଧାକର ବସନ୍ତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଏସିପି ରଣବୀର ୨୦୧୨ ମସିହାରେ ମୁକ୍ତିଲାଭ କରିଥିଲା ।
ମସ୍ତିଷ୍କ ହେଉଛି ଏକ ଅଙ୍ଗ ଯାହା ସମସ୍ତ ମେରୁଦଣ୍ଡୀ ଓ ଅଧିକାଂଶ ଅମେରୁଦଣ୍ଡୀ ପ୍ରାଣୀମାନଙ୍କରେ ସ୍ନାୟୁ ତନ୍ତ୍ରର କେନ୍ଦ୍ର। କେବଳ କେତେକ ଅମେରୁଦଣ୍ଡୀ ପ୍ରାଣୀ ଯଥା ସ୍ପଞ୍ଜ, ଜେଲିଫିଶ, ଷ୍ଟାରଫିଶ ଆଦିଙ୍କରେ ମସ୍ତିଷ୍କ ନଥାଏ । ମସ୍ତିଷ୍କ ମୁଣ୍ଡରେ ଅନ୍ୟାନ୍ୟ ସମ୍ବେଦକ ଅଙ୍ଗ ଯଥା ଦୃଷ୍ଟି, ଶ୍ରବଣ, ସ୍ୱାଦ ଆଦି ନିକଟରେ ରହିଛି । ଏହା ଶରୀର ସବୁଠୁ ଜଟିଳ ଅଙ୍ଗ । ମସ୍ତିଷ୍କର ସବୁଠୁ ବଡ଼ ଅଂଶ ହେଉଛି ପ୍ରମସ୍ତିଷ୍କ   ଯେଉଁଥିରେ ୧୫୦୦-୩୩୦୦ କୋଟି ନ୍ୟୁରନ ବା ସ୍ନାୟୁ କୋଷିକା ରହିଛି। ଏହି କୋଷିକାଗୁଡ଼ିକ ସିନାପ୍ସ ମାଧ୍ୟମରେ ଅନ୍ୟ ସ୍ନାୟୁ କୋଷିକାମାନଙ୍କ ସହ ସଂଯୁକ୍ତ । ମସ୍ତିଷ୍କ ଉପରେ ବୈଜ୍ଞାନିକମାନେ ବହୁତ ଗବେଷଣା କରିଛନ୍ତି ।
ମାହାଳ, ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଗରଦପୁର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀଅନ୍ତର୍ଗତ। ଗମନାଗମନ ଏହା ଜିଲ୍ଲାର ସଦର ମହକୁମା କେନ୍ଦ୍ରାପଡ଼ାଠାରୁ ୧୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଖି ଆଲମଗିର  (ଜନ୍ମ: ୭ ଜାନୁଆରୀ ୧୯୭୪) ଜଣେ ବାଂଲାଦେଶୀ ଗାୟକ ତଥା ଅଭିନେତ୍ରୀ  । ସେ ୧୯୮୪ ମସିହାରେ ଭାଟ୍ ଦେ ନାମକ ବଙ୍ଗଳାଦେଶୀ ଚଳଚ୍ଚିତ୍ରରେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ, ଯାହାର ଅଭିନୟ ପାଇଁ ତାଙ୍କୁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏବଂ ୨୦୧୮ରେ ଏକ୍ଟି ସିନେମା ଗୋଲପୋ ନାମକ ବଙ୍ଗଳାଦେଶୀ ଚଳଚ୍ଚିତ୍ର ପାଇଁ ଶ୍ରେଷ୍ଠ ମହିଳା କଣ୍ଠଶିଳ୍ପୀ ପୁରସ୍କାର ମିଳିଥିଲା । ୨୦୧୬ ମସିହା ସୁଦ୍ଧା ତାଙ୍କର ୧୮ଟି ଆଲ୍‌ବମ୍ ଗୀତ ମୁକ୍ତିଲାଭ କରିଥିଲା । ସେ ବାଂଲାଦେଶୀ ଅଭିନେତା ତଥା ନିର୍ଦ୍ଦେଶକ ଆଲାମଗିରଙ୍କ ଝିଅ । ଜନ୍ମ, ପରିବାର ଓ ଶିକ୍ଷା ଆଖି ୧୯୭୪ ମସିହାର ଜାନୁଆରୀ ମାସ ୭ ତାରିଖରେ ବାଂଲାଦେଶର ଢାକାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଆଲମଗିର ଜଣେ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ଅଭିନେତା ଏବଂ ତାଙ୍କ ମାତା ଖୋଶନୋର ଆଲମଗିର ଜଣେ ଗୀତିକାର । ଖୋଶନୋରଙ୍କୁ ଛାଡ଼ପତ୍ର ଦେବା ପରେ ତାଙ୍କ ପିତା ୧୯୯୯ ମସିହାରେ ସଂଗୀତଜ୍ଞ ରୁନା ଲାୟଲାଙ୍କୁ ବିବାହ କରିଥିଲେ । ବୃତ୍ତିଗତ ଜୀବନ ୧୯୮୪ ମସିହାରେ ଅମଜାଦ ହୋସେନଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଭଟ ଦେରେ ଆଖି ଜଣେ ଶିଶୁ କଳାକାରେ ଭାବରେ ଅଭିନୟ କରିଥିଲେ । ସେହି ବର୍ଷ ଶ୍ରେଷ୍ଠ ଶିଶୁ କଳାକାର ଭାବରେ ସେ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ଏହାପରେ ଆଖି ୧୯୯୪ ମସିହାରେ ଦ୍ୱାଦଶ ଶ୍ରେଣୀରେ ପଢ଼ୁଥିବା ବେଲେ ଏକ ଚଳଚ୍ଚିତ୍ର ରେବେଲ ବ୍ରାଇଡ୍‌ରେ ଅଭିନୟ କରିଥିଲେ । ଆଲମଗିର୍ ୧୯୯୪ ମସିହାରେ ଜଣେ କଣ୍ଠଶିଳ୍ପୀ ଭାବରେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୧୯୯୬ ମସିହାରେ, ସେ ସତ୍ୟ ମର୍ଟୁନେ ଚଳଚ୍ଚିତ୍ର ପାଇଁ ଆଲାଉଦ୍ଦିନ ଅଲ୍ଲୀଙ୍କର ଏକ ଗୀତ ଗାଇଥିଲେ । ୧୯୯୭ ମସିହାରେ ତାଙ୍କର ପ୍ରଥମ ଆଲ୍‌ବମ୍ ମୁକ୍ତିଲାଭ କରିଥିଲା ଏବଂ ୧୯୯୮ ମସିହାରେ ତାଙ୍କର ୨ୟ ଆଲ୍‌ବମ୍ ବିଶେର୍ କଥା ମୁକ୍ତିଲାଭ କରିଥିଲା । ସେ ଏକ ବଙ୍ଗଳାଦେଶୀ ଦୂରଦର୍ଶନ ରିଆଲିଟି ଶୋ, ପାୱାର୍ ଭଏସ୍‌ର ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଆଲମଗିର୍ ୨୦୧୦ ମସିହାର ମଧ୍ୟ ଭାଗରେ ଏକ ଟେଲିଭିଜନ୍ ଡ୍ରାମା ସିରିଏଲ୍‌ରେ ଅଭିନୟ କରିଥିଲେ । ଶିଶୁ କଳାକାର ଭାବରେ ଅଭିନୟ କରିବା ପରେ ଏହା ତାଙ୍କର ପ୍ରଥମ ଅଭିନୟ ଥିଲା । ୨୦୧୪ ମସିହାରେ ସେଏକ କପ୍ ଚା ନାମକ ବଙ୍ଗାଳାଦେଶୀ ଚଳଚ୍ଚିତ୍ରରେ ଅତିଥି କଳାକାର ଭାବରେ ଅଭିନୟ କରିଥିଲେ । ତାଙ୍କୁ ଅନେକ କଥାଚିତ୍ରରେ ଅଭିନୟ କରିବାର ସୁଯୋଗ ମିଳିଥିଲେ ବି ସେ ସେତେଟା ଅଧିକ ଅଭିନୟ ପ୍ରତି ଆକୃଷ୍ଟ ନୁହନ୍ତି । ସେ ବିଦ୍ରୋହୀ ବଧୂ, ଶୁଧୁ ତୁମି  (୧୯୯୪), କନ୍ୟାଦାନ  (୧୯୯୫), ନିର୍ମମ  (୧୯୯୬), ସତ୍ୟେର ମୃତ୍ୟୁ ନେଇ  (୧୯୯୬), ଟାଇଗାର  (୧୯୯୭), ମରଣ କାମଡ଼  (୧୯୯୯), ମା ବାବା ସନ୍ତାନ  (୨୦୧୫), ଏକଟି ସିନେମାର ଗଲ୍ପ  (୨୦୧୮) ଆଦି ଚଳଚ୍ଚିତ୍ରରେ କଣ୍ଠଦାନ କରିଛନ୍ତି  । ପୁରସ୍କାର ଆଖି ଆଲମଗିରଙ୍କୁ ୧୯୮୪ ମସିହାରେ ଶିଶୁ କଳାକାର ଭାବରେ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ୨୦୧୮ ମସିହାରେ ତାଙ୍କୁ ଅନନ୍ୟା ପୁରସ୍କାର ପ୍ରଦାନ କରାଯାଇଥିଲା ।
ଲିଆ  (ବା ଖଇ)ଧାନକୁ ଭାଜି ସେଥିରୁ ତିଆରି କରାଯାଉଥିବା ଏକ ପ୍ରକାର ଖାଦ୍ୟ  । ଏହା ଓଡ଼ିଶାରେ ମୁଖ୍ୟତ ଖିଆହୁଏ । ଏହାକୁ ଖଇ ମଧ୍ୟ କୁହାଯାଇଥାଏ । ଏଥିରୁ ତିଆରି ଅନ୍ୟ ଏକ ଖାଦ୍ୟ ହେଲା ଉଖୁଡ଼ା ଯାହା  "ଲିଆ" ରେ ଗୁଡ଼ ପାଗ ଦେଇ ତିଆରି କରାଯାଇଥାଏ । .ଚାଉଳକୁ ତତଲା ବାଲିରେ ଭାଜି ଏହା ତିଆରି କରାଯାଇଥାଏ । ଏଥିରେ ତରଳ ଓ ବହଳ ଗୁଡ଼ ପାଗ ଦେଇ ଉଖୁଡ଼ା ତିଆରି କରାଯାଇଥାଏ । ଲିଆରୁ ତିଆରି କୋରାଖଇ ଲିଙ୍ଗରାଜଙ୍କ ପାଖରେ ଭୋଗ ରୂପେ ଲାଗିଥାଏ । ଖଇଚଲା ମାଟି ହାଣ୍ଡିରେ ବାଲିକୁ ଗରମ କରି ସେଥିରେ ଧାନକୁ ପକାଯାଏ, ତା 'ପରେ ଧାନ ଫୁଟିଲା ପରେ ଲିଆ ବା ଖଇରେ ପରିଣତ ହୋଇଥାଏ । ସେ ଖଇରେ ଧାନ ଲାଗି ରହିଥାଏ,ସେହି ଧାନ ବା ତସୁ ଗୁଡ଼ିକୁ ଖଇରୁ ଅଲଗା କରିବା ପାଇଁ ଏକ ବାଉଁଶ ତିଆରି ପାତ୍ର ବ୍ୟବହାର କରାଯାଏ, ଯାହାର ନାମ ଖଇଚଲା ବା ଖଇଚଲା ଚାଲୁଣି । ବାଉଁଶ ପାତ ଗୁଡ଼ିକୁ ସାଇଜ କରି ବୁଣାକାରମାନେ ଏପରି ତିଆରି କରିଥାନ୍ତି ଯେପରି ତସୁଗୁଡ଼ିକ ତଲକୁ ଖସି ପଡ଼ିବ ଓ ଲିଆଗୁଡ଼ିକ ଅଲଗା ହୋଇ ରହିଯିବ । ବାଉଁଶ ପାତ ଗୁଡ଼ିକୁ ଛନ୍ଦି ବୁଣିଲା ବେଳେ ଛୋଟ ଛୋଟ ଫୋଡ଼ ରହିଥାଏ ଯେଉଁ ଛିଦ୍ର ଲିଆରୁ ତସୁ ଅଲଗା କରିବା ପାଇଁ ସାହାଯ୍ୟ କରେ ।
ଏକ କଣ୍ଟାକ୍ଟ ମାଇକ୍ରୋଫୋନ  (ପିଏଜୋ ମାଇକ୍ରୋଫୋନ ବୋଲି ମଧ୍ୟ ଜଣା) ଏକ ପ୍ରକାରର ମାଇକ୍ରୋଫୋନ ଓ ଏହା କଠିନ ବସ୍ତୁ ସହ ସଂଯୁକ୍ତ ହେଲେ ଅଡିଓ କମ୍ପନକୁ ଅନୁଭବ କରିଥାଏ  । ସାଧାରଣ ଏୟାର ମାଇକ୍ରୋଫୋନ ତୁଳନାରେ କଣ୍ଟାକ୍ଟ ମାଇକ୍ରୋଫୋନଗୁଡ଼ିକ କମ୍ପନ ପାଇଁ ପ୍ରାୟ ସଂପୂର୍ଣ୍ଣ ସମ୍ବେଦନଶୀଳ କିନ୍ତୁ କେବଳ ସଂରଚନାଦ୍ୱାରା ନିର୍ମିତ ଶବ୍ଦକୁ ଟ୍ରାନ୍ସଡ୍ୟୁସ କରେ । ଏଗୁଡ଼ିକ ପ୍ରାୟତଃ ଆକୁଓଷ୍ଟିକ ଲିକେଜ ପ୍ରୋବ ଭାବରେ ବ୍ୟବହୃତ ହୁଅନ୍ତି ଓ ଶବ୍ଦ ସହିତ ପରୀକ୍ଷଣ କରୁଥିବା ନଏଜ ସଂଗୀତ କଳାକାରମାନଙ୍କଦ୍ୱାରା ମଧ୍ୟ ବ୍ୟାପକ ଭାବେ ବ୍ୟବହାର ହୋଇଥାନ୍ତି । କଣ୍ଟାକ୍ଟ ମାଇକ୍ରୋଫୋନଗୁଡ଼ିକ ଆକୁଓଷ୍ଟିକ ବାଦ୍ୟଯନ୍ତ୍ରରୁ ଶବ୍ଦକୁ ବଢ଼ାଇବା, ବାଜା ବଜାଇବା ଅନୁଭବ କରିବା, ଇଲେକ୍ଟ୍ରୋନିକ ସ୍ୟାମ୍ପଲ ଟ୍ରିଗର କରିବା ଏବଂ ଉଚ୍ଚ ଚାପରେ ଥିବା ଜଳ ପରି ଆହ୍ୱାନପୂର୍ଣ୍ଣ ପରିବେଶରେ ଶବ୍ଦ ରେକର୍ଡ କରିବା ପାଇଁ ବ୍ୟବହୃତ ହୋଇପାରେ । ପିଏଜୋ ବସ୍ତୁ ଉପରେ ଆଧାରିତ କଣ୍ଟାକ୍ଟ ମାଇକ୍ରୋଫୋନ ଗୁଡ଼ିକ ପ୍ରାୟତଃ ନିଷ୍କ୍ରିୟ ଏବଂ ଉଚ୍ଚ-ପ୍ରତିରୋଧକ  (ଉଚ୍ଚ-ଇମ୍ପେଡ଼ାନ୍ସ) ହୋଇଥିବାରୁ ସେମାନଙ୍କ ଶବ୍ଦ ମେଳ ହେଉଥିବା ପ୍ରିଆମ୍ପ ବିନା  'କ୍ଷୀଣ'  ଶୁଭିପାରେ । ସାଧାରଣତଭାବେ ମିଳୁଥିବା କଣ୍ଟାକ୍ଟ ମାଇକ୍ରୋଫୋନ ଉପାଦାନ ଏକ ପତଳା ପିତ୍ତଳ କିମ୍ବା ମିଶ୍ରଧାତୁ ଚକିରେ  (ଡିସ୍କ) ଲାଗିଥିବା ଏକ ପତଳା ପିଏଜୋଲେକ୍ଟ୍ରିକ ସେରାମିକ ଗୋଲକରେ ନିର୍ମିତ  । ପିତ୍ତଳ ଚକି ବିଯୁକ୍ତାତ୍ମକ ଭାବରେ ଚାର୍ଜ ହୋଇଥିବାବେଳେ ଏହି ମଝି ଚକି ଯୁକ୍ତାତ୍ମକ ଭାବରେ ଚାର୍ଜ ହୋଇଥାଏ । ରୂପା ଡିସ୍କଟି ଫାଟିଗଲେ କିମ୍ବା ଜଳିଗଲେ ପିଏଜୋ ଆଉ ସମ୍ପୂର୍ଣ୍ଣ ସମ୍ବେଦନଶୀଳତା ସହ କାମକରିପାରିବ ନାହିଁ ।
ଆମିଫୋଷ୍ଟାଇନ, ବିକ୍ରି ହୋଇଥିବା ନାମ ଇଥିଓଲ୍, ହେଉଛି କେମୋଥେରାପି ଏବଂ ରେଡିଓଥେରାପି ସହିତ ଜଡିତ ବିଷକ୍ରିୟାକୁ ରୋକିବା ପାଇଁ ବ୍ୟବହୃତ ଏକ ଔଷଧ । ବିଶେଷ ଭାବରେ ମୁଣ୍ଡ ଓ ବେକର ବିକିରଣଦ୍ୱାରା ପାରୋଟିଡ୍ ଗ୍ରନ୍ଥିରୁ ଜାତ ସିସପ୍ଲାଟିନ୍ ଏବଂ ବୃକ୍‌କ ଜାତ କ୍ଷତିକୁ ରୋକିବା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ଅଇ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ମର ରାସ, ଆଲର୍ଜି ପ୍ରତିକ୍ରିୟା ଏବଂ କମ୍ କ୍ୟାଲସିୟମ୍ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ସାଇଟୋପ୍ରୋଟେକ୍ଟିଭ୍ ଏଜେଣ୍ଟ । ୧୯୯୫ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ୨୦୨୨ରେ ଏକ ୫୦୦ ମିଗ୍ରା ଭାଏଲର ମୂଲ୍ୟ ୪୮୦ ଡଲାର ଅଛି ।
ନରସିଂହ ପ୍ରସାଦ ଗୁରୁ ଜଣେ ଭାରତୀୟ ସମ୍ବଲପୁରୀ-ଭାଷୀ ଲେଖକ । ସେ ଓଡ଼ିଶାର ବଲାଙ୍ଗିର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ବିଭିନ୍ନ ଉଲ୍ଲେଖନୀୟ ରଚନା ମଧ୍ୟରେ ୭୦୦ ପୃଷ୍ଠା ସମ୍ବଳିତ ଓ ୧୭,୩୦୦ ଶବ୍ଦବିଶିଷ୍ଟ କୋଶଳୀ-ଓଡ଼ିଆ ଅଭିଧାନ  (୨୦୧୬), କୁରେ ଫୁଲର ଝୁମ୍ପା, ତୀର୍ଥ ମାଟି  (୧୯୬୭), କୁଆଁତାରା: କେତୋଟି ସମ୍ବଲପୁରୀ ପଲ୍ଲୀକବିତାର ସମାବେଶ  (୧୯୬୫) ଆଦି ଅନ୍ୟତମ  । ସେ ୨୦୨୨ ମସିହାରେ ଭାରତ ସରକାରଙ୍କଠାରୁ ସମ୍ବଲପୁରୀ  (କୋଶଳୀ) ସାହିତ୍ୟ ଓ ଗବେଷଣା ନିମନ୍ତେ ୯୨ ବର୍ଷ ବୟସରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ ହୋଇଥିଲେ  ।
ଇଷ୍ଟଇଣ୍ଡିଆ କମ୍ପାନି ଅଧିନରେ କାମ କରୁଥିବା ଭାରତୀୟ ସିପାହୀମାନଙ୍କଦ୍ୱାରା ୧୮୫୭ ମସିହାରେ ହୋଇଥିବା ଏହି ବିଦ୍ରୋହକୁ ଭାରତର ସ୍ୱାଧୀନତା ସଂଗ୍ରାମର ପ୍ରଥମ ଆନ୍ଦୋଳନ ବୋଲି କୁହାଯାଇଥାଏ । ବନ୍ଧୁକରେ ବ୍ୟବହୃତ ଗୁଳି ଉପରେ ଗାଇ ଓ ଘୁଷୁରୀ ଚର୍ବିର ବ୍ୟବହାରକୁ ନେଇ କ୍ଷୁବ୍ଧ ହୋଇଥିବା ଭାରତୀୟ ସିପାହୀମାନେ ଏହି ବିଦ୍ରୋହ କରିଥିଲେ ।
କଣ୍ଟେଇକୁଳିଆ, ଭାରତୀୟ ରାଜ୍ୟ ଓଡ଼ିଶାର ଅନୁଗୁଳ ଜିଲ୍ଲାର ଏକ ଗ୍ରାମ । . ଏହି ଗ୍ରାମ ନିକଟରେ ଖାନ୍ଦାନଳ ନଦୀ ପ୍ରବାହିତ ହେଇଥାଏ । ଏହା ଘଞ୍ଚ ଅରଣ୍ୟରେ ଘେରା । ଏହି ଗ୍ରାମ ଦେଇ ଜାତୀୟ ରାଜପଥ 42 ଯାଇଛି । ଏହା ନିକଟତମ ସହର ବଇଣ୍ଡାଠାରୁ 6 କିଲୋମିଟର ଦୁରବର୍ତୀ । ଏହା ନିକଟରେ ବାମୁର ଜଙ୍ଗଲ ରେଞ୍ଜ ରହିଛି । ଏହି ଗ୍ରାମର ଆୟତନ 591 ବର୍ଗ କିଲୋମିଟର ଓ ଏଠାରେ ଥିବା ହିନ୍ଦୁ ମନ୍ଦିର ଭଗବାନ ଶିବଙ୍କ ଉପାସନା ପାଇଁ ରହିଛି । ଏହି ଗ୍ରାମରେ ସ୍କୁଲ ଓ ଚିକିସ୍ଥାଳୟ ରହିଛି । ଜନସଂଖ୍ୟା 2011 ଜନଗଣନା ଅନୁସାରେ ଏହି ଗ୍ରାମର ଜନସଂଖ୍ୟା 375 ରହିଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 199 ଥିବା ବେଳେ ମହିଳା ସଂଖ୍ୟା 176 ରହିଥିଲା ।
ବ୍ୟୋମକେଶ ତ୍ରିପାଠୀ  (୧୯ ଜାନୁଆରୀ ୧୯୨୯ - ୧୦ ମଇ ୧୯୯୭), ଜଣେ ଓଡ଼ିଆ ନାଟ୍ୟକାର, ଅଭିନେତା ଓ ନିର୍ଦ୍ଦେଶକ ଥିଲେ  । ସେ ପ୍ରାୟ ୭୧ଟି ନାଟକରେ ନିର୍ଦ୍ଦେଶକ ଅବା ଅଭିନେତା ଭାବେ କାମ କରିଥିଲେ । ସେ ଅନ୍ନପୂର୍ଣ୍ଣା ଥିଏଟର ସହ ଜଡ଼ିତ ରହିଥିଲେ । ନାଟକ ବ୍ୟତୀତ, ସେ ପ୍ରାୟ ୨୫ଟି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ବ୍ୟୋମକେଶ, ୧୯୨୯ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଥିଲେ ସାହିତ୍ୟିକ ଗୋବିନ୍ଦ ତ୍ରିପାଠୀ । ମାତାଙ୍କ ନାମ ଥିଲା ସତୀ ଦେବୀ । ୧୯୫୮ ମସିହାରେ ସେ କଲିକତା ବିଶ୍ୱବିଦ୍ୟାଳୟରୁ ବିଜ୍ଞାନରେ ସ୍ନାତକ ଶିକ୍ଷା ସମାପ୍ତ କରି, ନାଟକ ଶିକ୍ଷା ପାଇଁ ଏସିଆନ ଥିଏଟର ଇନଷ୍ଟିଚ୍ୟୁଟରେ ଯୋଗ ଦେଇଥିଲେ । ଏହି ଅନୁଷ୍ଠାନ ପରେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟ ନାମରେ ନାମିତ ହୋଇଥିଲା । ରଚିତ ନାଟକ ସେ ୧୩ଟି ମୌଳିକ ରଚନା ସହ ୩ଟି ନାଟକର ଅନୁବାଦ କରିଥିଲେ ।
ଅଲେଖ ଚନ୍ଦ୍ର ବିଶ୍ୱାଳ (ଜନ୍ମ : ୦୬ ଜାନୁଆରୀ ୧୯୫୪) ଜଣେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ଗୀତିକାର  । ଚଳଚ୍ଚିତ୍ର ଗୀତ ବ୍ୟତିତ, ସେ ଗୀତିକବିତା ଓ ଭକ୍ତିସଙ୍ଗୀତ ମଧ୍ୟ ଲେଖିଥାନ୍ତି । ଏଯାବତ ସେ ୯୦୦୦ରୁ ଅଧିକ ଗୀତ, ୭୦୦ରୁ ଅଧିକ ସିଡ଼ି ଓ ୧୭ଟି ଓଡ଼ିଆ ଚଳଚ୍ଚିତ୍ରପାଇଁ ଗୀତରଚନା କରିସାରିଲେଣି । ସେ କେନ୍ଦ୍ରସରକାରଙ୍କ ଚାକିରିରୁ ସେବାନିବୃତ ହୋଇ ସାରିଛନ୍ତି । ଜୀବନୀ ଅଲେଖ ୧୯୫୪ ମସିହାରେ ଯାଜପୁର ଜିଲ୍ଲାର ସୋଲପାଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅଙ୍ଗୁର ବିଶ୍ୱାଳ ଓ ମାତାଙ୍କ ନାମ କୁମୁଦିନୀ ଥିଲା । ଅଲେଖ, କଲେଜରେ ପାଠପଢିବା ସମୟରୁ ଗୀତରଚନାରେ ମନୋନିବେଶ କରିଥିଲେ । ୧୯୭୫ମସିହାରେ ସେ ଆକାଶବାଣୀ କଟକର ଗୀତିକାର ଭାବରେ ସ୍ୱୀକୃତି ଲାଭ କରିଥିଲେ ।
ଡାଳିଅଣା ପରବ ବାଥୁଡ଼ି ସମାଜରେ ପାଳିତ ଏକ ଗଣପର୍ବ । ବାଥୁଡ଼ି ସମ୍ପ୍ରଦାୟରେ କୃଷି ଦେବତା ହେଉଛନ୍ତି ବଡ଼ାମ ଠାକୁର । ଡାଳିଅଣା ପର୍ବରେ ବଡ଼ାମ ଠାକୁରଙ୍କୁ ସ୍ୱତନ୍ତ୍ର ରୀତିନୀତିରେ ପୂଜାର୍ଚ୍ଚନା କରାଯାଇଥାଏ । ବୃକ୍ଷ, ପରିବେଶ ଓ ପ୍ରକୃତିର ଗୁରୁତ୍ୱ ବହନ କରୁଥିବା ଏହି ପର୍ବ ପାଳନ କରାଯାଏ । ପାଳନ ବିଧି ଅଠର ଦେଉଳ ଯାତ୍ରା ସରିବା ପରେ ପ୍ରତ୍ୟେକ ବାଥୁଡ଼ି ଗ୍ରାମରେ ଗ୍ରାମର ଦେହୁରୀ ଗ୍ରାମସଭା ଡକାଇ ପୂଜା ପାଇଁ ଚାନ୍ଦା ଓ ଦିନ ଠିକ କରିଥାନ୍ତି । ଭେଣ୍ତିଆ ଓ ଢାଙ୍ଗୁଳିଙ୍କୁ ଗୁଆ ଦେଇ ନିମନ୍ତ୍ରଣ କରାଯାଏ ଏବଂ ଦାୟିତ୍ୱ ବଣ୍ଟନ କରାଯାଏ । ପରମ୍ପରା ଅନୁଯାୟୀ ଢାଙ୍ଗୁଳିମାନେ ବାସୁକିଥାନ, ବଡ଼ାମଶାଳ, ମଣ୍ଡେଇଘର ଓ ଠାକୁରାଣୀଥାନକୁ ମାଟି-ଗୋବରରେ ଲିପାପୋଛା କରି ଝୋଟିଚିତା ପକାନ୍ତି । ଭେଣ୍ତିଆମାନେ ଏହିସବୁ ଥାନରେ ଆମ୍ବପତ୍ର, ପଳାଶ ଫୁଲରେ ତୋରଣ ବାନ୍ଧି କଦଳୀ ଗଛ ପୋତିଥାନ୍ତି । ସେମାନେ ରୋଷେଇ ପାଇଁ ପାଣି ଓ କାଠ ଯୋଗାଡ଼ିବା ସହ ବନ୍ଧୁବାନ୍ଧବ, ଦେହୁରୀ ଓ ଦାସୀମାନଙ୍କର ଭଲମନ୍ଦ ବୁଝନ୍ତି । ପର୍ବ ଉପଲକ୍ଷେ ଗ୍ରାମର ଗୃହିଣୀମାନେ ନିଜନିଜର ଘରଦ୍ୱାର ଓ ଲୁଗାପଟା ସଫା କରି ରଖନ୍ତି । ପ୍ରଥମ ଦିନ ଦେହୁରୀ ଧଳାବସ୍ତ୍ର ପରିଧାନ କରି ବାସୁକିଥାନରେ ବାସୁକି ବସୁମାତା ଓ ଶ୍ରୀ ବଡ଼ାମ ମାତା ବଡାମଣୀଙ୍କୁ ସିନ୍ଦୂର ଟୋପା ଦେଇ ଦୁଧ, ଗୁଡ ଭୋଗ ଲଗାଇ ଆବାହନ କରନ୍ତି । ସେଠାରୁ ଆଜ୍ଞାମାଳ ନେଇ ଗ୍ରାମ ଠାକୁରାଣୀଙ୍କ ଥାନରେ ବୋଦା ଓ କୁକୁଡ଼ା ବଳି ଚଢ଼ାଇ ପାଖ ଜଙ୍ଗଲକୁ ଚାଙ୍ଗୁ ବାଦ୍ୟ ସହ ଯାଇଥାନ୍ତି । ସେଠାରେ ଥିବା ଏକ ବୃକ୍ଷମୂଳରେ ଖଇ, ଉଖୁଡ଼ା~ ଭୋଗ ଦେଇ ନଅ ପ୍ରକାର ଡାଳ  (ଶାଳ, ମହୁଲ, କେନ୍ଦୁ, ଭାଲିଆ, କରମ, ପଳାଶ, ଆମ୍ବ, ଜାମୁ, ଧାତିଙ୍ଗି ପ୍ରଭୃତି ) କାଟି ଆଣି ଗାଁମୁଣ୍ଡରେ ରଖନ୍ତି  । ଦ୍ୱିତୀୟ ଦିନ ଦେହୁରୀ ବଡ଼ାମଶାଳାରେ ଦୁଧ, କଦଳୀରେ ପୂଜା କରି ସେହି ଡାଳକୁ ଚାଙ୍ଗୁ ବାଜା ସହ ନଚାଇ ନଚାଇ ଡାଳ ଭଙ୍ଗା ଗୀତ ସହ ପ୍ରବେଶ କରାନ୍ତି । ଡାଳଭଙ୍ଗା ଗୀତରେ ଗାନ କରାଯାଏ, ଜହ୍ନ ଫୁଲ ଦାଉ ଦାଉ । ସଞ୍ଜ ହେନେ ବଡ଼ାମ ବୁଲିକି ଯାଉ । ଜହ୍ନବୁଡା ଭାତ ଖାଉ । ଦେଖ ହୋ ଡାଳ ବଡ଼ାମ । ବଉଳ ମୂଳରେ କରେ ବିଶିରାମ ତୋ ପାଦେ କୋଟି ପ୍ରଣାମ ।। ନଅ ଜଣ ଢାଙ୍ଗୁଳି ଡାଳ ଆଣିଥିବା ଲୋକଙ୍କ ପାଦକୁ ହଳଦୀ ପାଣିରେ ଧୋଇଦେଇଥାଆନ୍ତି । ପରେ ସେମାନେ ହାତରେ ଦୀପ ଧରି ଚାଙ୍ଗୁ ସଂକୀର୍ତ୍ତନ ସହ ତିନିଥର ବଡ଼ାମଶାଳରେ ପ୍ରଦକ୍ଷିଣ କଲା ପରେ ଡାଳକୁ ବୃକ୍ଷମୂଳରେ ରଖିଥାଆନ୍ତି । ଦେହୁରୀ ଲୁହାକଣ୍ଟା ପୋତି କଳାକୁକୁଡ଼ା ଓ କଳାଶାଢ଼ୀ ଦେଲା ପରେ ଦାସୀ ବାସୁକି ଥାନକୁ ଦୌଡିଯାଇ ଡାଳ ଅଣା ଖବର ଦିଅନ୍ତି । ଏହି ପର୍ବଦ୍ୱାରା ଜଙ୍ଗଲର ଭୂତପ୍ରେତ ଗାଁରେ ପ୍ରବେଶ କରିପାରନ୍ତିନାହିଁ ବୋଲି ବାଥୁଡ଼ିଆମାନଙ୍କ ବିଶ୍ୱାସ ରହିଛି । ମଧ୍ୟରାତ୍ରରେ ବଡ଼ପୂଜା ବା ମାନସିକ ପୂଜା କରାଯାଏ । ଏଥିରେ ମହୁଲ, ଶାଳ, କୁଡୁଚୀ, ପଳାଶ, କେତକୀ ଓ ବିଭିନ୍ନ ଜଙ୍ଗଲୀ ଫୁଲ ଅର୍ପଣ କରାଯାଏ । ଏହି ଅବସରରେ ରାତି ଉଜାଗର ରହି ଭେଣ୍ତିଆ ଓ ଢାଙ୍ଗୁଳିମାନେ ଚାଙ୍ଗୁ ନୃତ୍ୟ କରିଥାନ୍ତି । ତୃତୀୟ ଦିନ ଡାଳିଛଡ଼ା ବା ମେଲାଣି ପୂଜା ହୁଏ । ସମଗ୍ର ଗ୍ରାମର ଲୁଗାପଟା, କୁଲା, ଝାଡୁ, ପାଛିଆ ଓ ରନ୍ଧା ଖାଦ୍ୟଭାର ଗ୍ରାମ ବାହାରେ ଫିଙ୍ଗିଦିଆଯାଏ। ଏକ କଣ୍ଟା କୋଳିଗଛ ଗାଁ ଦାଣ୍ଡରେ ଘୋଷାରି ଘୋଷାରି ନେଇ ଗାଁ ବାହାରେ ଫିଙ୍ଗିଦିଆଯାଏ । ଏହାଦ୍ୱାରା ଗ୍ରାମ୍ୟଲୋକଙ୍କ ଉପରୁ ରୋଗ ଓ ଅଶୁଭ ଦୃଷ୍ଟି ଦୂର ହୁଏ ବୋଲି ବିଶ୍ୱାସ ରହିଛି । ଯେଉଁମାନେ ମେଲାଣିରେ ଛାଡ଼ନ୍ତି ସେମାନେ ପାଖ ନଦୀରେ ଗାଧୋଇ ଠାକୁରାଣୀ ଥାନକୁ ଯାଆନ୍ତି । ସେଠାରେ ଦେହୁରୀ ଆମ୍ବ, ପଣସ, କେନ୍ଦୁ, ଭାଲିଆ, ମହୁଲ ଚାର ପ୍ରଭୃତି ଫଳକୁ ପାଣିରେ ଛଡ଼ାଇ ନୈବେଦ୍ୟ ଭାବରେ ଅର୍ପଣ କରନ୍ତି । ଏହି ଅବସରରେ ନୂଆକରି ଆମ୍ବ ଖିଆଯାଏ । ଗ୍ରାମର ପୁରୁଷମାନେ ନିଜ ନିଜର ଈଷାଣ କୋଣରେ ସେହିଫଳକୁ ପୂର୍ବପୁରୁଷ ଓ କୁଳଦେବତାଙ୍କୁ ଅର୍ପଣ କରନ୍ତି । ଏହାପରେ ଭୋଜିଭାତ ଓ ଚାଙ୍ଗୁନାଚର ଆୟୋଜନ କରାଯାଏ । ନୂଆପତ୍ର, ଫୁଲ ଓ ଫଳକୁ ବଡ଼ାମ ଠାକୁରଙ୍କ ପାଖରେ ଅର୍ପଣ କରି ତାହାକୁ ବ୍ୟବହାର କରାଯାଏ । ଯଦି ଏହିପୂଜା କୌଣସି ଗ୍ରାମରେ ହୋଇନଥାଏ, ତାହା ହେଲେ ସେହିଗ୍ରାମର ଲୋକମାନେ ଆମ୍ବ ଫଳ ସ୍ପର୍ଶ କରନ୍ତିନାହିଁ । ଏହିପର୍ବ କେଉଁ ପୁରାତନ କାଳରୁ ଆଜି ପର୍ଯ୍ୟନ୍ତ ବଳବତ୍ତର ରହିଆସିଛି ।
ସ୍ମାଇଲି  କେବେ କେବେ କେବଳ ଖୁସି ଚେହେରା କିମ୍ବା ହସୁଥିବା ଚେହେରାର ଏକ ପ୍ରତିନିଧିତ୍ୱ ଅଟେ, ଯାହା ଲୋକପ୍ରିୟ ସଂସ୍କୃତିର ଏକ ମହତ୍ୱପୂର୍ଣ୍ଣ ଭାଗ ଅଟେ । 1963 ମସିହାରେ ଡିଜାଇନ କରାଯାଇଥିବା କ୍ଲାସିକ ଡଟ କମରେ ଏକ କଳା ରଙ୍ଗର ଚକ୍ର ହୋଇଥାଏ ଯେଉଁଥିରେ ଆଖିର ପ୍ରତିଧ୍ୱନିତ କରୁଥିବା ଦୁଇ କଳା ବିନ୍ଦୁ ଏବଂ ମୁହଁର ପ୍ରତିଧ୍ୱନିତ କରୁଥିବା ଏକ କଳା ଚାପ ହୋଇଥାଏ   । ପାରମ୍ପରିକ ରୂପେ ଇଣ୍ଟରନେଟରେ ଏବଂ ଅନ୍ୟ ସାଧାରଣ ପାଠ ସଞ୍ଚାର ଚ୍ୟାନେଲରେ, ଇମୋଟିକାନ ପ୍ରପତ୍ର  କେବେ କେବେ  ( ହସୁଥିବା ଚେହେରା ଇମୋଟିକାନ କୁହାଯାଏ ) ସବୁଠାରୁ ଲୋକପ୍ରିୟ କରିଦିଆଯାଇଛି  । ସାଧରଣତଃ ରୋଜଗାର ଏକ  (ବିରାମ ଚିହ୍ନ) ଏବଂ ଏକ ସଠିକ କୋଷ୍ଠକ ଯେପରି ଦୃଶ୍ୟର ନିର୍ମାଣ କରିବା ପାଇଁ :^ , : , ଏବଂ  : ଏହା ଏକ ହସୁଥିବା ଚେହେରା ସମାନ ହୋଇଥାଏ ଯେତେବେଳେ ରୋଟେସନ ପରେ 90 ଡିଗ୍ରୀ ମାଧ୍ୟମରେ ସ୍ମାଇଲି ଦେଖାଯାଏ । ସ୍ମାଇଲି ର ପ୍ରୟୋଗ କେତେବେଳେ ମଧ୍ୟ ଯେ କୌଣସି ଇମୋଟିକନ ପାଇଁ ସାମାନ୍ୟ ଶବ୍ଦ ରୂପେ କରାଯାଏ । ସଙ୍ଗୀତ, ଫିଲ୍ମ ଏବଂ କଳା ସହିତ ପଶ୍ଚିମ ସଂସ୍କୃତିର ପାଖାପାଖି ସମସ୍ତ କ୍ଷେତ୍ରରେ ହସର ସନ୍ଦର୍ଭ ଦିଆଯାଏ । ସ୍ମିତହାସ୍ୟକୁ 1980 ଦଶକ ସହିତ 1990 ଦଶକରେ ବକବକ ସଂସ୍କୃତି ସହିତ ମଧ୍ୟ ଯୋଡ଼ାଯାଇଛି । ବହୁବଚନରେ ସାଧାରଣତଃ ସ୍ମାଇଲିର ବ୍ୟବହାର କରାଯାଏ ।
କାଶିଆ କପିଳା  '୨୦୦୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ଜିତେନ୍ଦ୍ର ମହାପାତ୍ରଙ୍କ ଦେଇ ନିର୍ଦ୍ଦେଶିତ ହୋଇଥିଲା ।
ବା ଜିକୋନୋଟାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପ୍ରିୟାଲ୍ଟ, ହେଉଛି ଦୀର୍ଘକାଳୀନ ବା କ୍ରୋନିକ୍ ଯନ୍ତ୍ରଣା ପାଇଁ ବ୍ୟବହୃତ ଏକ ଔଷଧ । ଏହା ମେରୁଦଣ୍ଡ ଚାରିପାଖରେ ଥିବା ସ୍ଥାନରେ ଇଞ୍ଜେକ୍ସନ‌ଦ୍ୱାରା ଦିଆଯାଏ । ସ୍କଟଲ୍ୟାଣ୍ଡରେ ୨୦୦୭ ସୁଦ୍ଧା ଏହା ବ୍ୟବହାର ସୁପାରିଶ କରାଯାଇ ନାହିଁ । ବ୍ୟବହୃତ ମାତ୍ରା ବା ଡୋଜ ସାଧାରଣତଃ ୩ ସପ୍ତାହ ମଧ୍ୟରେ ଧୀରେ ଧୀରେ ବୃଦ୍ଧି କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଦ୍ୱନ୍ଦ୍ୱ, ମୁଣ୍ଡବିନ୍ଧା, ଚକ୍ଷୁ ଦୋଳନ ବା ନିଷ୍ଟାଗମସ ଏବଂ ନିଦ୍ରାଳୁ ଭାବ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ୍ କିମ୍ବା ମେନିଞ୍ଜାଇଟିସ୍ ହୋଇପାରେ । ଏହା ଯନ୍ତ୍ରଣା ସୃଷ୍ଟି କରୁଥବା ନ୍ୟୁରନ୍ ଗୁଡିକୁ ଅବରୋଧ କରି କାର୍ଯ୍ୟକ୍ଷମ ହୁଏ ଯାହା ଏନ-ପ୍ରକାରର କ୍ୟାଲସିୟମ୍ ଚ୍ୟାନେଲ ସ‌ହିତ ବନ୍ଧନ ଯୁକ୍ତ ହୋଇ ଯନ୍ତ୍ରଣା ଅନୁଭବ କରାଏ । ଏହା ଏକ ଓପିଏଡ୍ ନୁହେଁ  ୨୦୦୪ ମସିହାରେ ଆମେରିକାରେ ଏବଂ ୨୦୦୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଜିକୋନୋଟାଇଡ ଅନୁମୋଦିତ ହୋଇଥିଲା । ଏହା ମୂଳତଃ ଗେଣ୍ଡା/ଶାମୁକା   ବିଷରୁ ତିଆରି ହୋଇଥିଲା । ଅଧୁନା ଏହା ଡବ୍ଲ୍ୟୁ-କୋନୋଟକ୍ସିନ ପେପ୍ଟାଇଡରୁ ପ୍ରସ୍ତୁତ ହେଉଛି । ୨୦୧୨ ମସିହାରେ ୪୫ ଦିନ ପାଇଁ ଦିଆଯାଉଥିବା ଔଷଧର ମୂଲ୍ୟ ଆମେରିକାରେ ପ୍ରାୟ ୭୩୦ ଡଲାରରୁ ୪,୪୦୦ ଡଲାର ଥିଲା ।
କବି ପ୍ରସାଦ ମିଶ୍ର ଜଣେ ଭାରତୀୟ ବକ୍ତା, ଲେଖକ ଓ ଜଗନ୍ନାଥ ସଂସ୍କୃତିର ପ୍ରଚାରକ । ବାଲ୍ୟ ଜୀବନ ଓ ଶିକ୍ଷା କବି ପ୍ରସାଦ ୧୯୩୮ ମସିହାର ରାକ୍ଷୀ ପୂର୍ଣ୍ଣିମା ତିଥିରେ କଟକର କାଜୀବଜାରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ ପୂର୍ଣଚନ୍ଦ୍ର ମିଶ୍ର ଓ ମାତାଙ୍କ ନାମ ଭବାନୀ ଦେବୀ । ଅବସର ପ୍ରାପ୍ତ ପ୍ରଶାସକ ତଥା ଜଗନ୍ନାଥ ସଂସ୍କୃତିର ପ୍ରଚାରକ ରବୀନ୍ଦ୍ର ନାରାୟଣ ଓ ନାଲକୋର ବରିଷ୍ଠ ଅଧିକାରୀ ଦେବୀପ୍ରସାଦ ତାଙ୍କର ଅନ୍ୟ ଦୁଇ ଭ୍ରାତା ଅଟନ୍ତି । ସେ କଟକର ରେଭେନ୍‌ସା କଲିଜିଏଟ ସ୍କୁଲ, ରେଭେନ୍ସା ମହାବିଦ୍ୟାଳୟରୁ ଶିକ୍ଷାଗ୍ରହଣ କରି ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ ଓ ଚଣ୍ଡୀଗଡ଼ରୁ ଭେଷଜ ବିଜ୍ଞାନରେ ଉଚ୍ଚଶିକ୍ଷା ଲାଭକରିଥିଲେ । ସ୍ୱର୍ଗତ ବିଚ୍ଛନ୍ଦଚରଣ ପଟ୍ଟନାୟକଙ୍କର ଶିଷ୍ୟ ଭାଗରେ, ପିଲାଟିଦିନରୁ ଉତ୍କଳୀୟ ଓ ଭାରତୀୟ କଳା, ସଂସ୍କୃତି, ଧର୍ମ ଓ ସାହିତ୍ୟରେ ତାଙ୍କର ଅନୁରାଗ ରହିଥିଲା । ସାମାଜିକ ଓ ବୃତିଗତ ଜୀବନ କବି ପ୍ରସାଦ ମିଶ୍ର ଚଣ୍ଡୀଗଡ଼, ଦିଲ୍ଲୀ ଓ ଆମେରିକା ଆଦି ବହୁସ୍ଥାନରେ ଶିକ୍ଷା ଓ ଗବେଷଣାରେ ଲିପ୍ତରହି, ବହୁ ମୌଳିକ ପ୍ରବନ୍ଧ ରଚନା କରି, ନିଜକୁ ପ୍ରତିଷ୍ଠିତ କରାଇପାରିଥିଲେ । ରାଉରକେଲାର ଇସ୍ପାତ ଜେନେରାଲ ହାସପାତାଲ, ଚେନ୍ନାଇର ଆପୋଲୋ ତଥା ଭୁବନେଶ୍ୱରର ଆପୋଲୋ ଓ କଳିଙ୍ଗ ହାସପାତାଲରେ ବହୁ ବର୍ଷ ଧରି ଜଣେ ହୃଦରୋଗ ବିଶେଷଜ୍ଞ ଭାବରେ କାର୍ଯ୍ୟ କଲାପରେ, ସେ କିଛି ବର୍ଷ ହେଲା, ଭୁବନେଶ୍ୱରରେ ମାଗଣାରେ ଚିକିତ୍ସା ପ୍ରଦାନ କରିଆସୁଥିଲେ । ସେ ଓଡ଼ିଆ ଓ ଇଂରାଜୀ ଭାଷାର ଜଣେ ସୁବକ୍ତା ଓ ଲେଖକ ଭାବରେ ମଧ୍ୟ ପ୍ରତିଷ୍ଠା ଲାଭକରିଥିଲେ । ବିଶେଷକରି ଜଗନ୍ନାଥ ସଂସ୍କୃତିର ପ୍ରଚାର ଓ ପ୍ରସାର କ୍ଷେତ୍ରରେ ତାଙ୍କର ବଳିଷ୍ଠ ଭୂମିକା ରହିଆସିଛି । ଚେନ୍ନାଇଠାରେ ଜଗନ୍ନାଥ ମନ୍ଦିର ପ୍ରତିଷ୍ଠା କରିବାରେ ତାଙ୍କର ପ୍ରମୁଖ ଭୂମିକା ରହିଥିଲା । ସେ, ରୋଟାରୀ କ୍ଳବ ଓ ମଦର ଟେରେସାଙ୍କ ଅନୁଷ୍ଠାନ ଆଦି ସହ ଜଡ଼ିତ ରହି ବହୁ ସେବାମୂଳକ କାମରେ ଅଂଶଗ୍ରହଣ କରିଥିଲେ । ଚିକିତ୍ସା ବିଜ୍ଞାନ ଓ ଆଧ୍ୟାତ୍ମିକତା ଉପରେ ସେ ବହୁ ପୁସ୍ତକ ରଚନା କରିଯାଇଛନ୍ତି ।
ରାୟଦୁର୍ଗ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାୟଦୁର୍ଗ ସହରର ମୋଟ ଜନସଂଖ୍ୟା ୫୪୧୨୭ ଅଟେ । ସେଥି ମଧ୍ୟରୁ ୫୦.୬୭% ଜଣ ପରୁଷ ହୋଇଥିବା ବେଳେ ୪୯.୩୩% ଜଣ ନାରୀ ଅଟନ୍ତି । ରାୟଦୁର୍ଗର ସାକ୍ଷରତା ହାର ୫୫.୯୯% ଅଟେ । ଏହା ଜାତୀୟ ହାରଠାରୁ ୮.୮୫% ପ୍ରତିଶତ ଅଧିକ ଅଟେ । ସେଥିରୁ ୩୨.୯୧% ପ୍ରତିଶତ ପୁରୁଷ ଓ ୨୩.୦୮% ନାରୀ ଅଟନ୍ତି । ୧୩.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ରାୟଦୁର୍ଗର ସରକାରୀ ଭାଷା ଅଟେ ।
ଚନ୍ଦ୍ର ମୋହନ ସିଂହ  (୨୨ ମାର୍ଚ୍ଚ ୧୯୨୩ - ୧୩ ମଇ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଚନ୍ଦ୍ର ମୋହନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସାଂସଦ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚନ୍ଦ୍ର ମୋହନ ସିଂହ ୧୯୨୩ ମସିହାର ମାର୍ଚ୍ଚ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏସ୍. ଆର୍. ସିଂହ ଏବଂ ପତ୍ନୀଙ୍କ ନାମ ବନବାସିନୀ ସିଂହ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଅଟ୍ । ରାଜନୈତିକ ଜୀବନ ଚନ୍ଦ୍ର ମୋହନ ସିଂହ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସାଂସଦ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଚନ୍ଦ୍ର ମୋହନ ସିଂହ ୨୦୦୨ ମସିହାର ମଇ ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ପ୍ରବୋଧ କୁମାର ମିଶ୍ର  (ଜନ୍ମ: ୧୯୩୭) ଜଣେ ସଂସ୍କୃତ ପଣ୍ଡିତ ତଥା ଲେଖକ  । ସେ ଦୁଇଥର ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପାଇଛନ୍ତି । ୧୯୮୭ ମସିହାରେ ସେ ମଳୟଦୂତମ୍ ପାଇଁ ସଂସ୍କୃତ ସାହିତ୍ୟ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ଏବଂ ୨୦୧୧ ମସିହାରେ ଓଡ଼ିଆ ଜାତିର ଇତିହାସ ଓ ସଂସ୍କୃତି ପାଇଁ ପ୍ରବନ୍ଧ ଓ ସମାଲୋଚନା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ବୁଡ଼ିଯିବା  (ଇଂରାଜୀ ଭାଷାରେ ) କୁହାଯାଏ ଯେତେବେଳେ ତରଳ ପଦାର୍ଥ ଭିତରେ ରହି ଶ୍ୱାସରୁଦ୍ଧ   ହୋଇଯାଏ  । ଏହା ନିରବରେ ସଂଘଟିତ ହୁଏ, କେବଳ ଅଳ୍ପ କେତେକ ଲୋକ ଉପରକୁ ହାତ ଉଠେଇ ସାହାଯ୍ୟ ପାଇଁ ଡାକନ୍ତି । ଅଧିକାଂଶ ସମୟରେ ଲୋକଟିଏ ଅଚେତ   ଅବସ୍ଥାରେ ମିଳେ, ଉଦ୍ଧାର କଲାପରେ ବାନ୍ତି, ଦ୍ୱନ୍ଦ୍ୱ, ଚେତାଶୁନ୍ୟ ଅବସ୍ଥାର ଲକ୍ଷଣ ଦେଖାଯାଇପାରେ । ବେଳେବେଳେ ୬ ଘଣ୍ଟା ପର ପର୍ଯ୍ୟନ୍ତ କୌଣସି ଲକ୍ଷଣ ଦେଖାଯାଏନାହିଁ । ଏହା ଜଟିଳ ହୋଇ ଅଳ୍ପ ଶାରୀରିକ ଉତ୍ତାପ  , ଫୁସଫୁସ ଭିତରକୁ ବାନ୍ତି ପଦାର୍ଥ ଶୋଷି ହୋଇଯାଏ   ବା ଆକ୍ୟୁଟ ରେସ୍ପିରେଟରି ଡିସ୍ଟ୍ରେସ ସିଣ୍ଡ୍ରମୋ   ହୋଇଯାଏ । ଜଳାଶୟ ପାଖରେ ଥିଲେ ଓ ପାଗ ଉଷୁମ ଥିବା ଅବସ୍ଥାରେ ଅଧିକ ବୁଡ଼ିଯିବା ଦେଖାଯାଏ । ଆଲକ‌ହଲ ବ୍ୟବ‌ହାର, ଅପସ୍ମାର ବାତ, ନିମ୍ନ ସାମାଜିକ-ଅର୍ଥନୈତିକ ପରିସ୍ଥିତି   ଇତ୍ୟାଦି ଥିଲେ ଏହି ସଙ୍କଟ ଅଧିକ ରହେ । ସ୍ୱିମିଙ୍ଗ ପୁଲ, ଗାଧୁଆ ଟବ ଇତ୍ୟାଦି ସ୍ଥାନମାନଙ୍କରେ ଏହି ଭଳି ଘଟଣା ଘଟେ । ବୁଡ଼ିଗଲା ବେଳେ ଲୋକ ପ୍ରଥମେ ପ୍ରଶ୍ୱାସ ରୋକନ୍ତି ଓ ତାହାପରେ ଲାରିଙ୍କସ ସ୍ପାଜମ ହୋଇ ଦେହରେ ଅମ୍ଳଜାନ ସ୍ତର କମିଯାଏ । ଏହି ପ୍ରସଙ୍ଗରେ ପରେ ଫୁସଫୁସ ଭିତରେ ଜଳ ପ୍ରବେଶ କରେ । ବୁଡ଼ିନ‌ଯିବା ପାଇଁ ପିଲାଙ୍କୁ ପ‌ହଁରା ଶିକ୍ଷା ଦେବା, ଡଙ୍ଗା ଚଲା ଶିକ୍ଷା ଓ ଜଳାଶୟକୁ ସ‌ହଜରେ ନ‌ଯିବା ବ୍ୟବସ୍ଥା କରିବା ଦରକାର । ଶ୍ୱାସକ୍ରିୟା ନହେଉଥିବା ଲୋକଙ୍କର ଶ୍ୱାସନଳୀରୁ ତରଳ ପଦାର୍ଥ କାଢ଼ିବା ବ୍ୟବସ୍ଥା କରାଯାଏ । ପାଣି ଭିତରେ ଏକ ଘଣ୍ଟାରୁ କମ୍ ସମୟ ବୁଡ଼ିରହିଥିବା ଓ ହୃତ୍‌ପିଣ୍ଡ ବନ୍ଦଥିବା   ଲୋକର କାର୍ଡ଼ିଓପଲମୋନାରୀ ରିସସିଟେସନ   କରିବାକୁ ସୁପାରିସ କରାଯାଏ । ଅଳ୍ପ ସମୟ ପାଣି ଭିତରେ ଥିବା ଲୋକଙ୍କର ବଞ୍ଚିବା ହାର ଅଧିକ ରହେ । ବଞ୍ଚିଯାଇଥିବା ପିଲାଙ୍କ ମଧ୍ୟରୁ ୭.୫% କେଶ୍‌ରେ ଫଳାଫଳ ବିଶେଧ ଉତ୍ସାହଜନ‌କ ରହେନାହିଁ । ସନ ୨୦୧୫ରେ ପ୍ରାୟ ୪.୫ ନିୟୁତ ଲୋକ ଅନିଚ୍ଛାକୃତ ଭାବରେ ବୁଡ଼ିଯାଇଥିଲେ । ଏହା ଫଳରେ ସେହି ବର୍ଷ ଅନିଚ୍ଛାକୃତ ଆଘାତ   ଯୋଗୁ ପ୍ରାୟ ୩୨୪,୦୦୦ ଲୋକଙ୍କର ମୃତ୍ୟୁ ହୋଇଥିଲା ଯାହା ପତନ   ଓ ମଟର ଭେହିକ୍ଲ ଧକ୍କା   ପରେ ତୃତୀୟ ସର୍ବାଧିକ ମୃତ୍ୟୁ ସଂଖ୍ୟାର କାରଣ ବିବେଚିତ ହୋଇଥିଲା । ଏହି ମୃତ୍ୟୁ ସଂଖ୍ୟାରୁ ୫୬,୦୦୦ କେବଳ ୫ବର୍ଷରୁ କମ୍ ବୟସର ପିଲା ଥିଲେ । ଆଘାତ ଜନିତ ମୃତ୍ୟୁ ସଂଖ୍ୟାର ଏହା ପ୍ରାୟ ୭% ଓ ଏମାନଙ୍କ ମଧ୍ୟରୁ ୯୦% ବିକାଶଶୀଳ ଦେଶରେ   ହୋଇଥିଲା । ପୁରୁଷ ଓ ଅଳ୍ପ ବୟସ୍କ ପିଲାମାନେ ଅଧିକ ବୁଡ଼ିଯିବା ଦେଖାଯାଏ ।
ରକ୍ଷକ ନାୟକ  (ଜନ୍ମ : ୧୮ ଅଗଷ୍ଟ ୧୯୬୩) ଜଣେ ଓଡ଼ିଆ ସାହିତ୍ୟିକ  । ସେ ମୁଖ୍ୟତଃ କବିତା ରଚନା କରିବା ସହିତ ପତ୍ରିକା ସମ୍ପାଦନାରେ ମଧ୍ୟ ଜଡ଼ିତ । ୨୦୧୩ ମସିହାରେ ସେ ନିଜ କବିତା ପୁସ୍ତକ  "ଅସରନ୍ତି ଅନ୍ତାକ୍ଷରୀ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ଲାଲ-ବାଲ-ପାଲ  (ଲାଲା ଲାଜପତ ରାୟ, ବାଳ ଗଙ୍ଗାଧର ତିଳକ, ବିପୀନ ଚନ୍ଦ୍ର ପାଲ) ବ୍ରିଟିଶ ରାଜ୍ୟରେ ରାଷ୍ଟ୍ରବାଦୀର ବ୍ରିଟିଶ-ଶାସିତ ଭାରତ 1905 - 1918 ମସିହା ପର୍ଯ୍ୟନ୍ତ, 20ବିଂ ଶତାବ୍ଦୀରେ ତ୍ରୟୀବାର ଥିଲେ  । ସେମାନେ ସ୍ୱଦେଶୀ ଆନ୍ଦୋଳନର ଓକିଲାତି କରିଥିଲେ, ଯେଉଁଥିରେ ସମସ୍ତ ଆୟତିତ ବସ୍ତୁମାନଙ୍କର ବହିଷ୍କାର ଏବଂ 1907 ମସିହାରେ ବିଭାଜନ ବିରୋଧ ଅନୁସାରେ ଭାରତୀୟ ମାନଙ୍କଦ୍ୱାରା ତିଆରି ବସ୍ତୁମାନଙ୍କର ଉପଯୋଗ ସାମିଲ ଥିଲା, ଯାହା ବେଙ୍ଗଲରେ 1905 ମସିହାରେ ଆରମ୍ଭ ହୋଇଥିଲା । 19ବିଂ ଶତାବ୍ଦୀର ଅନ୍ତିମ ବର୍ଷରେ କିଛି ଭାରତୀୟ ବୁଦ୍ଧିଜୀବୀ ମାନଙ୍କ ମଧ୍ୟରେ ଏକ କୁଟ୍ଟୀରପନ୍ତି ସମ୍ବେଦନଶୀଳ ଉତ୍ପନ ହୋଇଥିଲା । ଏହି ସ୍ଥିତି ସ୍ୱଦେଶୀ ଆନ୍ଦୋଳନ ସହିତ 1905 ମସିହାରେ ରାଷ୍ଟ୍ରୀୟ ଅଖିଳ ଭାରତୀୟ ଦୃଶ୍ୟରେ ଫସିଯାଇଥିଲା । ଏହି ଶବ୍ଦକୁ ସାଧାରଣତଃ  "ଆତ୍ମ ନିର୍ଭରତା"  ରୂପେ ପ୍ରସ୍ତୁତ କରାଯାଇଛି । ଲାଲ-ବାଲ-ପାଲ ସମ୍ପୂର୍ଣ୍ଣ ଦେଶରେ ବଙ୍ଗଳା ବିଭାଜନ ବିରୋଦ୍ଧରେ ଭାରତୀୟମାନଙ୍କୁ ଏକତ୍ର କରିଥିଲେ ଏବଂ ବଙ୍ଗଳାରେ ଆରମ୍ଭ ହୋଇଥିବା ବ୍ରିଟିଶ ବସ୍ତୁ ମାନଙ୍କ ପ୍ରଦର୍ଶନ, ଆକ୍ରମଣ ଏବଂ ବହିଷ୍କାର ଯଥାଶୀଘ୍ର ରାଜ୍ୟ ବିରୋଦ୍ଧରେ ବ୍ୟାପକ ବିରୋଦ୍ଧରେ ଅନ୍ୟ କ୍ଷେତ୍ରରେ ଖେଳିଗଲା । ରାଷ୍ଟ୍ରବାଦୀ ଆନ୍ଦୋଳନ ଧୀରେ ଧୀରେ ନିଜ ମୁଖ୍ୟନେତା ବାଲ ଗଙ୍ଗାଧର ତିଳକଙ୍କ ବନ୍ଦୀ ଏବଂ ସକ୍ରିୟ ରାଜନୀତିରୁ ବିପିନ ଚନ୍ଦ୍ର ପାଲ ଏବଂ ଅରବିନ୍ଦ ଘୋଷଙ୍କ ସେବାନିବୃତ୍ତି ସହିତ ମିଶିଗଲା ।
ଅଭିନବ ଗଣିତ ବିଚିତ୍ରା ଏକ ତ୍ରୈମାସିକ ଦ୍ୱିଭାଷୀ   ପତ୍ରିକା ଅଟେ । ଏହା ସାଧାରଣତଃ ପ୍ରତ୍ୟେକ ବର୍ଷ ମାର୍ଚ୍ଚ , ଜୁନ , ସେପ୍ଟେମ୍ବର ଓ ଡିସେମ୍ବର ମାସରେ ପ୍ରକାଶିତ ହୁଏ । ଏହା ଓଡ଼ିଶା ଗଣିତ ସଂସଦ ଆନୁକୁଲ୍ୟରେ ପ୍ରକାଶ ପାଇଥାଏ । ଓଡ଼ିଶାରେ ଗଣିତକୁ ଲୋକପ୍ରିୟ କରାଇବା ଉଦ୍ଦେଶ୍ୟରେ ୧୯୮୪ ମସିହାରୁ ଗଣିତ ବିଚିତ୍ରାର ମୁଦ୍ରଣ ଆରମ୍ଭ ହେଲା । ଗଣିତ ବିଚିତ୍ରାର ନାମ କରଣ କରିଥିଲେ ପ୍ରଫେସର ବ୍ରଜବନ୍ଧୁ ମିଶ୍ର ।
ଗଲତେଶ୍ୱର ଏକ ହିନ୍ଦୁ ମନ୍ଦିର ଯାହା ଭାରତର ଗୁଜରାଟ ପ୍ରଦେଶରେ ଥିବା ଖେଡ଼ା ଜିଲ୍ଲାର ଦକୋର ପାଖରେ ଥିବା ସରନାଲ ଗ୍ରାମରେ ଅବସ୍ଥିତ ଏକ ଶିବ ମନ୍ଦିର । ଦ୍ୱାଦଶ ଶତାବ୍ଦୀର ଏହି ମନ୍ଦିର କେନ୍ଦ୍ରୀୟ ଭାରତର ଏକ ଅପୂର୍ବ ମାଲୱା   ଶୈଳୀର ଭୂମିଜରେ  ନିର୍ମିତ ହୋଇଛି ଯେଉଁଥିରେ ପରମର   ବା ଚାଲୁକ୍ୟ   ସ୍ଥାପତ୍ୟର ଚିହ୍ନ ନାହିଁ । ଏହି ମନ୍ଦିରରେ ଏକ ଚାରି କୋଣିଆ ଗର୍ଭଗୃହ   ଓ ଆଠ କୋଣିଆ ନୃତ୍ୟ ହଲ ମଣ୍ଡପ ଅଛି । ସ୍ଥାନ ଗଲତା ବା ଗଲାତି ନଦୀ ଦ୍ୱୟର ମିଳନ ସଂଗମ ସ୍ଥଳରେ ତିଆରି ହୋଇଛି । ଏହି ଗଲତା ନଦୀର ନାମରୁ ମନ୍ଦିର ନାମକରଣ ଗଲତେଶ୍ୱର ହୋଇଛି । ଇତିହାସ ଏହି ମନ୍ଦିରର ପୁରାଣ ବର୍ଣ୍ଣିତ ଋଷି ଗଲଭ ଓ ହିନ୍ଦୁ ପୁରାନର ଭକ୍ତ ଚନ୍ଦ୍ରହାସ ସହିତ ସମ୍ପର୍କ ରହିଛି । ଏଥିରେ ଥିବା ନୃତ୍ୟ ଗୃହର ଆକାର ଓ ଅଳଙ୍କରଣ ସହିତ ଚାଲୁକ୍ୟ ରାଜ ବଂଶର   ସ୍ଥାପତ୍ୟର ସାମଞ୍ଜସ୍ୟ ଥିବା କଥା ହସମୁଖ ଧୀରାଜଲାଲ ଶଙ୍ଖାଳିଆ ଚିହ୍ନଟ କରିଛନ୍ତି । ମଧୁସୂଦନ ଧାକି   ଏହାର ଭୁଲ ଥିବା କଥା ଲେଖିଛନ୍ତି । ତାଙ୍କ ମତରେ ଯିଏ ଏ କଥା ଲେଖିଛନ୍ତି ତାଙ୍କର ଭୂମିଜ ଓ ମାଲୱା ବିଷୟର ପ୍ରଥମ ଧାଡ଼ିର ଖବର ନାହିଁ ଓ ଶିଖର ଓ ସାଜ ସଜ୍ଜାରେ ଗୁଜରାଟୀ ସ୍ଥାପତ୍ୟର ପ୍ରଭାବ ବିଷୟରେ ଅବଗତ ଅଛନ୍ତି । ମନ୍ଦିରଟି ଦ୍ୱାଦଶ ଶତାବ୍ଦୀରେ ନିଶ୍ଚୟ ନିର୍ମିତ ହୋଇଥିବ । ଦ୍ୱାଦଶ ଶତାବ୍ଦୀର ଚାଲୁକ୍ୟ ରାଜା କୁମାରପାଲ ସମୟରେ ନିର୍ମିତ ସୋମନାଥର କୁମାରପାଳ ମନ୍ଦିର ଓ ଅନ୍ୟାନ୍ୟ ମନ୍ଦିର ସହିତ ଏହାର ତିଆରି, ସାଜସଜ୍ଜା ଓ ସ୍ଥାପତ୍ୟର ସାମଞ୍ଜସ୍ୟ ଅଛି । ଏହି ମନ୍ଦିରକୁ ଜାତୀୟ ମହତ୍ୱପୂର୍ଣ୍ଣ ସ୍ମାରକ ଭାବରେ ଆର୍କିଓଲୋଜିକାଲ ସର୍ଭେ ଅଫ ଇଣ୍ଡିଆ     ମାନ୍ୟତା ଦେଇଛନ୍ତି । ୧୯୦୮ ମସିହାରେ ଏହାର ଶିଖର ଓ ମଣ୍ଡପ ଭାଂଗିଯାଇଥିଲା । ସେପ୍ଟେମ୍ବର ୨୦୨୧ ମସିହାରେ ଏଏସଆଇ ଏହାର ପୁନର୍ନିମାଣ କରିଥିଲେ । ସ୍ଥାପତ୍ୟ ଗଲଟେଶ୍ୱର ମନ୍ଦିର ଗୁଜରାଟର ଏକ ବିରଳ ଶୈଳୀର ମନ୍ଦିର । ମାଲୱା ରାଜତ୍ୱ କାଳରେ ଭୂମିଜ ଏକ ଲୋକପ୍ରିୟ ଶୈଳୀ ଥିଲା । ଏହି ମନ୍ଦିରରେ ପରମାର ପ୍ରଭାବ ଆଦୌ ନାହିଁ । ଏଥିରେ ଥିବା ଗର୍ଭଗୃହ ଓ ମଣ୍ଡପ ଏକ ନିରନ୍ଧର ପ୍ରକାରର ମନ୍ଦିର । ଗର୍ଭଗୃହ ମଣ୍ଡପରେ ନିମନଦେଶର ଗର୍ଭଗୃହ ଅଛି । ଏହା ଭିତରେ ଦେଖିଲେ ଚାରିକୋଣିଆ ଓ ବାହାରୁ ଦେଖିଲେ ଗୋଲାକାର ଯାହାର ବ୍ୟାସ ୨୫ ଫୁଟ ଅଛି । ଏହା ମଧ୍ୟରେ କୋଟର ଓ ପ୍ରକ୍ଷେପ ଅଛି । ସାତୋଟି କୋଟରରେ ଦିଗପାଳ - ଠାକୁରଙ୍କର ଅଭିଭାବକ ଅଛନ୍ତି । ସାମନା କାନ୍ଥରେ ଶିବଙ୍କର ବିଗ୍ରହ ଖୋଦିତ ହୋଇଥିଲା ଯାହା ଅଧୁନା ନଷ୍ଟ ହୋଇଯାଇଛି । ପ୍ରବେଶ ପଥଟି ମାଉଣ୍ଟ ଆବୁ ଭଳି ରୂପସ୍ତମ୍ଭରେ ଅଳଙ୍କୃତ ହୋଇଛି । ଏହି ଚିତ୍ରରେ ଗନ୍ଧର୍ବ, ସାଧୁ, ଘୋଟକ ଓ ହାତୀ ଚଢାଳୀ, ରଥ, ପାଲିଙ୍କି ଓ ଜନ୍ମରୁ ମୃତ୍ଯୁ ପର୍ଯ୍ୟନ୍ତ ଦୈନନ୍ଦିନ ଜୀବନର ଚିତ୍ର ଅଙ୍କିତ ହୋଇଛି । ମଣ୍ଡପ ଆଠ କାନ୍ଥ ବିଶିଷ୍ଟ ମଣ୍ଡପର ଗୁଜରାଟର ଚାଲୁକ୍ୟ ମନ୍ଦିର ସହ ମୋଧେରା ସୂର୍ଯ୍ୟ ମନ୍ଦିର,ସୋମନାଥ ମନ୍ଦିର ଓ ସେଜକପୁର ମନ୍ଦିରମାନଙ୍କର ଅନେକ ସାମଞ୍ଜସ୍ୟ ଅଛି । ସାଧାରଣ ଦୁଇ ଭୁଜ ବଦଳରେ ମଣ୍ଡପର ତିନି ଭୁଜ ଅଛି । ଭିତର ପାଖରେ ଏହାର ୮ଟି ଓ ବାହାର ପାଖରେ ୧୬ଟି ଛୋଟ ସ୍ତମ୍ଭ ଅଛି ଯାହା ମଣ୍ଡପର ଛାତକୁ ଧରି ରଖିଛି । ଗ୍ୟାଲେରି ସଂସ୍କୃତି ଜନ୍ମାଷ୍ଟମୀ ଓ ଶରତ ପୂର୍ଣ୍ଣମୀ ଦିନ ଦ୍ୱୟରେ ପ୍ରତି ବର୍ଷ ମେଳା ହୁଏ । ମହାଶିବରାତ୍ରୀ ଦିନ ବହୁ ସଂଖ୍ୟକ ଭକ୍ତ ଏଠାରେ ସମବେତ ହୁଅନ୍ତି ।
ଡାଇଲକ୍ସାନାଇଡ  (ଇଂରାଜୀ ଭାଷାରେ ) ଏକ ଔଷଧ ଯାହା ଆମିବାଏସିସ   ରୋଗର ଚିକିତ୍ସାରେ ବ୍ୟବ‌ହୃତ ହୁଏ  । ପାରୋମୋମାଇସିନ ପରେ ଏହା ଦ୍ୱିତୀୟ ଧାଡ଼ିର ଔଷଧ, ଯେଉଁଠାରେ ସଂକ୍ରମଣ ସାଧାରଣତଃ ଦେଖାଯାଏନାହିଁ ଓ ଲକ୍ଷଣ ମଧ୍ୟ ନଥାଏ । ଯେଉଁମାନଙ୍କର ଲକ୍ଷଣ ଥାଏ, ସେମାନଙ୍କୁ ମେଟ୍ରୋନିଡାଜୋଲ ବା ଟିନିଡାଜୋଲ   ଦେଇ ଚିକିତ୍ସା କରିବା ପରେ ଡାଇଲକ୍ସାନାଇଡ ଦିଆଯାଏ । ଏହା ପାଟିରେ ଦିଆଯାଏ । ଡାଇଲକ୍ସାନାଇଡ ସାଧାରଣତଃ ସାମାନ୍ୟ ପ୍ରତିକ୍ରିୟା ଦେଖାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଗଲୁ, ବାନ୍ତି ଓ ପେଟଫମ୍ପା   ଦେଖାଯାଏ । ଗର୍ଭାବସ୍ଥା ଥିଲେ ଏହା ପ୍ରଥମ ତ୍ରୈମାସିକ ପରେ ଦିଆଯାଏ । ଡାଇଲକ୍ସାନାଇଡ ଏକ ଆମିବିସାଇଡ ଔଷଧ ଯାହା ଆମିବା କେବଳ ଅନ୍ତନାଳୀରେ   ଥିବାବେଳେ ଏହି ଔଷଧ କାମକରେ । ସନ ୧୯୫୬ରେ ଡାଇଲକ୍ସାନାଇଡ ପ୍ରଥମେ ଡାକ୍ତରୀ ବ୍ୟବ‌ହାରରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୨ରେ ବ୍ୟବସାୟୀକ ଭିତ୍ତିରେ ଏହା ବିକଶିତ ଦେଶମାନଙ୍କରେ ମିଳେନାହିଁ ।
ପ୍ରଫୁଲ୍ଲ ମିଶ୍ର  (୨୦ ଅପ୍ରେଲ ୧୯୩୮ - ୨୩ ମାର୍ଚ୍ଚ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପ୍ରଫୁଲ୍ଲ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଫୁଲ୍ଲ ମିଶ୍ର ୧୯୩୮ ମସିହାର ଅପ୍ରେଲ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ମିଶ୍ର ଓ ପତ୍ନୀଙ୍କ ନାମ ବାସନ୍ତି କୁମାରୀ ଦେବୀ । ରାଜନୈତିକ ଜୀବନ ପ୍ରଫୁଲ୍ଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରଫୁଲ୍ଲ ୧୯୯୮ ମସିହାର ମାର୍ଚ୍ଚ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ସଂଲା ଭାରତୀୟ ରାଜ୍ୟ ହିମାଚଳପ୍ରଦେଶର କିନ୍ନୌର ଜିଲ୍ଲାରେ ଏକ ଶୈଳ ନିବାସ ଗ୍ରାମ । ଏହା ତିବତ ସିମାଞ୍ଚଳରେ ଅବସ୍ଥିତ । ଭୌଗୋଳିକ ସ୍ଥିତି ସାଂଲା ଉପତ୍ୟକା ବା ବାଷ୍ପା ଉପତ୍ୟକା କରଚେନଠାରେ ଆରଭ ହେଇ ଚିଟକୁଳଠାରେ ଶେଷ ହେଇଥାଏ । ଏହି ଉପତ୍ୟକାରେ ସାଂଲା ଏକ ମୁଖ୍ୟ ସହର । ସାଂଲାରେ ପେଟ୍ରୋଲ ପମ୍ପ , ମଧ୍ୟମ ଧରଣ ହୋଟେଲ , ସେବା , ପୋଷ୍ଟ ଅଫିସ , ରେଷ୍ଟୁରାଣ୍ଟ ଆଦି ସମସ୍ତ ସୁବିଧା ଉପଲବ୍ଧ । ଏହି ସହରର ଚାରିପଟେ ଜଙ୍ଗଲ ଭରା ରହି ପର୍ବତ ଉପରୁ ଦିଶୁଥିବା ଦୃଶ୍ୟ ପ୍ରଦାନ କରେ । ଚୀନ ଓ ତିବତର ସୀମା ନିକଟରେ ଥିବା ଯୋଗୁଁ ଏହି ଉପତ୍ୟକାକୁ ପର୍ଯ୍ୟଟକମାନେ ଯିବା ପାଇଁ ସ୍ୱତନ୍ତ୍ର ଅନୁମତି ଦରକାର ହାଉଥିଲା । ସାଂଲା ଉପତ୍ୟକା ଦେଇ ବାଷ୍ପା ନଦୀ ପ୍ରବାହିତ ହୁଏ। ଏଠାରେ ସେଓ ବଗିଚା, କାଜୁ ବଗିଚା ବହୁ ପରିମାଣରେ ଥାଏ । ଦର୍ଶନୀୟ ସ୍ଥାନ ସାଂଲା ନିକଟରେ  'ଗ୍ରେଟ ହିମାଳୟ କାମରୁ ଫୋର୍ଟ '  ନାମରେ ଏକ ଦୁର୍ଗ ଥିବା ସହ ମାତା ଦେବୀ ମନ୍ଦିର ଓ ବେଅରିଙ୍ଗ ନଗ ମନ୍ଦିର ରହିଛି । ଏହି ସବୁ ପରଜ୍ଯତକଙ୍କ ପାଇଁ ଆକର୍ଷକ ହେଇଥାଏ । ଜୀବିକା ସାଂଲା ଉପତ୍ୟକାରେ ବିଶ୍ୱର ସର୍ବୋତ୍ତମ ଧାରଣର ସେଓ ଉତ୍ପାଦନ ହୁଏ । ଏଠାକାର ଅଧିବାସୀଙ୍କ ସେଓ ଚାଷ ମୁଖ୍ୟ ଜୀବିକା । କିଛି ସ୍ଥାନୀୟ ବାସିନ୍ଦା ପର୍ଯ୍ୟଟନ ଉପରେ ନିର୍ଭର ଶୀଳ । ଡିସେମ୍ବରରୁ ମେ ପର୍ଯ୍ୟନ୍ତ ୬ ମାସ ଏହି ଉପତ୍ୟକା ବରଫପାତ ଯୋଗୁ ବନ୍ଦ ରହିଥାଏ । ପୁରାତନ ଇଣ୍ଡୋ-ତିବତ ରାସ୍ତା ସାଂଲାକୁ ଜାତୀୟ ରାଜପଥ ୨୨ ସଙ୍ଗେ କରଚାମରେ ସଂଯୋଗ କରିଥାଏ । ଜନସଂଖ୍ୟା ସ୍ଥାନୀୟ ଲୋକମାନେ କିନ୍ନଉରୀ ଭାଷା ବ୍ୟବହାର କରିଥାଆନ୍ତି ।
ଶ୍ୱେତା ଚୌଧୁରୀ  (ଜନ୍ମ ୩ ଜୁଲାଇ ୧୯୮୬) ଜଣେ ଭାରତୀୟ ବନ୍ଧୁକଚାଳନା ଖେଳାଳି ଯେ,୧୦ ମଟର୍ ଏୟାର୍ ପିସ୍ତଲ୍ ଓ ୨୫ ମିଟର୍ ପିସ୍ତଲ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି  । ଇଞ୍ଚିଅନ୍‌ଠାରେ ଅନୁଷ୍ଠିତ ୨୦୧୪ ଏସୀୟ କ୍ରୀଡାରେ ଚୌଧୁରୀ, ୧୭୬.୪ ପଏଣ୍ଟ୍ ସ‌ହ ମହିଳା ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ, ଯାହା ଭାରତ ପାଇଁ ପ୍ରଥମ ପଦକ ଥିଲା । ୨୦୦୯ରେ ଦୋହାଠାରେ ଅନୁଷ୍ଠିତ ୨୦୦୯ ଏସୀୟ ଏୟାର୍ ଗନ୍ ପ୍ରତିଯୋଗିତାରେ ଶ୍ୱେତା ୩୮୧ ପଏଣ୍ଟ୍ ସ‌ହ ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ । ବ୍ୟକ୍ତିଗତ ଜୀବନ ଶ୍ୱେତା ଫରିଦାବାଦରେ ଜନ୍ମ ଓ ବଢ଼ିଥିଲେ । ସେ ଫରିଦାବାଦ ମଡ଼େଲ୍ ବିଦ୍ୟାଳୟ ଓ ଡିଏଭି ପବ୍ଲିକ୍ ସ୍କୁଲ୍ ଓ ୨୦୦୭ରେ ଦିଲ୍ଲୀ ବିଶ୍ୱବିଦ୍ୟାଳୟ ଅଧୀନରେ ଲେଡ଼ି ଶ୍ରୀରାମ ମହିଳା ମହାବିଦ୍ୟାଳୟରେ ସ୍ନାତ୍ତକ ଶିକ୍ଷା ଅର୍ଜନ କରିଥିଲେ । ସେ ପ୍ରଥମଥର ପାଇଁ ନଅ ବର୍ଷ ବୟସରେ କର୍ଣ୍ଣୀ ସିଂ ବନ୍ଧୁକଚାଳନା କ୍ଷେତ୍ରରେ ବନ୍ଧୁକ ଚଳାଇ ଆଘାତପ୍ରାପ୍ତ ହୋଇଥିଲେ, ଯାହାଫଳରେ ତାଙ୍କ ପ୍ରଶିକ୍ଷଣ ବାଧାପ୍ରାପ୍ତ ହୋଇଥିଲା । ସେ ୧୧ ବର୍ଷ ବୟସରେ ପୁଣିଥରେ ବନ୍ଧୁଚାଳନା ଆରମ୍ଭ କରିଥିଲେ ଓ ୨୦୦୨ରେ ମାଞ୍ଚେଷ୍ଟର୍‌ଠାରେ ୧୭ତମ ରାଜ୍ୟଗୋଷ୍ଠୀ କ୍ରୀଡ଼ାରେ ପ୍ରଥମ ରୌପ୍ୟ ପଦକ ଜିତିବା ପରେ ବନ୍ଧୁକଚାଳନାକୁ ପେଶା ଭାବେ ଗ୍ରହଣ କରିଥିଲେ । ତାଙ୍କ ବାପା ଜାତୀୟସ୍ତରର ବନ୍ଧୁକଚଳାଳି ରମେଶ ଚୌଧୁରୀ ଏଥିରେ ସମର୍ଥନ ଦେଇଥିଲେ । ତାଙ୍କ ବାପାଙ୍କ ସ‌ହ ଭାଇ ତୋଷିନ୍ଦର୍ ସିଂ ମଧ୍ୟ ପିସ୍ତଲ୍ ଚାଳନାରେ ଭାରତକୁ ପ୍ରତିନିଧିତ୍ୱ କରିଥିଲେ । ତାଙ୍କ ମା  ବିମଳା ଚୌଧୁରୀ ମଧ୍ୟ ବନ୍ଧୁକଚାଳନାରେ ଜଣେ ରାଜ୍ୟସ୍ତରୀୟ ପଦକ ବିଜେତା । ୨୦୧୩ରେ ଚୌଧୁରୀ, ପ୍ରଶାନ୍ତ ସିଂକୁ ବିବାହ କରିଥିଲେ । ସେ ବର୍ତ୍ତମାନ ଉତ୍ତର ପ୍ରଦେଶର ମଥୁରାରେ ରହୁଛନ୍ତି । ପେଶାଗତ ଜୀବନ ଚୌଧୁରୀ ୧୯୯୭ରୁ ୫ମ ଶ୍ରେଣୀରୁ ବନ୍ଧୁକଚାଳନା ଅଭ୍ୟାସ କରିଆସୁଛନ୍ତି । ବର୍ଷକ ମଧ୍ୟରେ ସେ ବରିଷ୍ଠ ବିଭାଗରେ ଜାତୀୟ ସ୍ତରରେ ନିଜକୁ ପ୍ରବେଶ କରାଇଥିଲେ । ୨୦୦୦ରେ, ୧୪ ବର୍ଷ ବୟସରେ ସେ ବରିଷ୍ଠ ଜାତୀୟ ପ୍ରତିଯୋଗିତାରେ ରେକର୍ଡ ଭାଙ୍ଗିଥିଲେ । ସେ ୨୦୦୬ରେ ଓଏନ୍‌ଜିସିଦ୍ୱାରା ସମର୍ଥିତ ହେବା ପର୍ଯ୍ୟନ୍ତ ହରିୟାଣା ତରଫରୁ ଖେଳୁଥିଲେ । ଶ୍ୱେତା, ଶୀଲା କାନୁନ‌୍‌ଗୋଙ୍କ ସ‌ହ ମଞ୍ଚେଷ୍ଟର୍‌ଠାରେ ଅନୁଷ୍ଠିତ ୨୦୦୨ ରାଜ୍ୟଗୋଷ୍ଠୀ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । ସେ ୨୦୦୬ରେ ୧୫ତମ ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । ୨୦୧୪ ଏସୀୟ କ୍ରୀଡ଼ାରେ ବ୍ୟକ୍ତିଗତ ଭାବେ କାଂସ୍ୟ ପଦକ ଜିତିଥିଲେ । ସେ ୨୦୧୫ରେ ଦି୍ଲ୍ୀଠାରେ ଅନୁଷ୍ଠିତ ଏସୀୟ ଏୟାର୍ ଗନ୍ ବନ୍ଧୁକଚାଳନା ପ୍ରତିଯୋଗିତାରେ ବ୍ୟକ୍ତିଗତ ଭାବେ ରୌପ୍ୟ ପଦକ ଜିତିଥିଲେ । ସେ ଏୟାର୍ ପିସ୍ତଲ୍‌ରେ ୬ ଥର ଜାତୀୟ ବିଜେତା ଓ ୧୧୭ ଜାତୀୟ ଓ ୪୩ ଆନ୍ତର୍ଜାତୀୟ ପଦକ ଜିତିଛନ୍ତି, ଯେଉଁଥିରେ ୨୦୦୪ରେ ପାକିସ୍ତାନରେ ଅନୁଷ୍ଠିତ ସାଫ୍ କ୍ରୀଡ଼ାରେ ୩ଟି ସ୍ୱର୍ଣ୍ଣ ପଦକ ଓ ୨୦୧୦ ନୂଆଦିଲ୍ଲୀରେ ଅନୁଷ୍ଠିତ ରାଜ୍ୟଗୋଷ୍ଠୀ ବନ୍ଧୁକଚାଳନା ପ୍ରତିଯୋଗିତାରେ ୩ଟି ସ୍ର୍ୱର୍ଣ୍ଣ ପଦକ ଅନ୍ତର୍ଭୁକ୍ତ ଅଛି । ସେ ୨୦୧୬ରେ ଗୌହାଟୀରେ ଅନୁଷ୍ଠିତ ୧୨ତମ ସାଫ୍ କ୍ରୀଡ଼ାରେ ଉଭୟ ବ୍ୟକ୍ତିଗତ ଓ ଦଳଗତ ଭାବେ ୨ଟି ସ୍ୱର୍ଣ୍ଣ ପଦକ ଜିତିଥିଲେ । ସେ ଅଲିମ୍ପିକ୍‌ସ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି । ସମ୍ମାନ ୨୦୦୪ରେ ହରିୟାଣା ସରକାର ପିସ୍ତଲ୍ ଚାଳନାରେ ଦକ୍ଷତା ପାଇଁ ଭୀମ ପୁରସ୍କାର ଦେଇଛନ୍ତି ।
ଚକ୍ରଧର ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କେବେ ତମେ ନାହଁ କେବେ ମୁଁ ନାହିଁ ୨୦୧୨ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ବେଙ୍ଗାଳୁରୁରେ ମଧ୍ୟ ମୁକ୍ତିଲାଭ କରିଥିଲା ।
ଦାନ୍ତା ରାଜ୍ୟ ଏକ ରାଜକୀୟ ରାଜ୍ୟ ଯାହା ବ୍ରିଟିଶ ଶାସନକାଳରେ ମାହି କାନ୍ଥ ଏଜେନ୍ସି ଅଧୀନରେ ରହିଥିଲା । ବର୍ତ୍ତମାନ ଗୁଜରାତ ରାଜ୍ୟର ବନାଶକନ୍ଥା ଜିଲ୍ଲାରେ ଥିବା ଦାନ୍ତା ସହର ଏହି ରାଜ୍ୟର ରାଜଧାନୀ ଥିଲା । ଇତିହାସ ଦାନ୍ତା ରାଜ୍ୟ 1068 ମସିହାରେ ସ୍ଥାପିତ ହେଇଥିଲା । ଏହି ରାଜ୍ୟ ହିନ୍ଦୁ ବରଦ  ( ପରମାର ) ବଂଶଦ୍ୱାରା ଶାସିତ ହଉଥିଲା  । ଦାନ୍ତା ପରିବାରର ମୁଖ୍ୟ ଶାସକ ସେହି ସମୟରେ ସମସ୍ତ ପାରମାର ସଂପ୍ରଦାଯର ରାଜପୁତ ମାନଙ୍କ ମୁଖ୍ୟ ହିସାବରେ ରହୁଥିଲେ । 1200 ମସିହାରେ ଆରବ ମାନଙ୍କ ଆକ୍ରମଣ ପରେ ପରମାରମାନେ ଚନ୍ଦ୍ରାବତୀ ସହରକୁ ସେମାନଙ୍କ ରାଜଧାନୀ କରିଥିଲେ । ଆଲ୍ଲାଉଦିନ ଖିଲିଜଙ୍କ ସହ ଯୁଦ୍ଧ ପରେ ସେମାନେ ତରସଙ୍ଗ ଅଞ୍ଚଳକୁ ପଳାୟନ କରିଥିଲେ ।ଏଠାରୁ ସେମାନେ ଦାନ୍ତାକୁ 380 ବର୍ଷ ପୂର୍ବରୁ ଆସି ବସବାସ କଲେ । 1948 ମସିହା ନଭେମ୍ବର 6 ତାରିଖରେ ଦାନ୍ତାର ଶେଷ ଶାସକ ରାଜ୍ୟକୁ ଭାରତୀୟ ରାଜ୍ୟ ସଂଘକୁ ପ୍ରଦାନ କରିଥିଲେ ।
ନିରଞ୍ଜନ ଜ୍ୟୋତି  ଜନ୍ମ: ୧ ମାର୍ଚ୍ଚ ୧୯୬୭   (ଅନ୍ୟନାମ: ସାଧବୀ ନିରଞ୍ଜନ ଜ୍ୟୋତି); ଜଣେ ଭାରତୀୟ ଜନତା ପାର୍ଟି  (ବିଜେପି)ର ଭାରତୀୟ ରାଜନେତା ଅଟନ୍ତି  । ନଭେମ୍ବର ୨୦୧୪ ମସିହାରେ ସେ ଖାଦ୍ୟ ପ୍ରକ୍ରିୟାକରଣ ଶିଳ୍ପ ପାଇଁ ରାଜ୍ୟ ମନ୍ତ୍ରୀ ଭାବରେ ନିଯୁକ୍ତ ହୋଇଥିଲେ । ୩୦ ମଇ ୨୦୧୯ ମସିହାରେ, ସେ ନରେନ୍ଦ୍ର ମୋଦୀ ୨୦୧୯ କ୍ୟାବିନେଟରେ ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟରେ ରାଜ୍ୟ ମନ୍ତ୍ରୀ ଭାବରେ ନିଯୁକ୍ତ ହୋଇଥିଲେ । ୨୦୧୪ ମସିହାର ସାଧାରଣ ନିର୍ବାଚନରେ  ଜିତିବା ପରେ ସେ ଲୋକ ସଭାରେ ଉତ୍ତରପ୍ରଦେଶର ଫତେହପୁର ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରୁଛନ୍ତି । ସେ ୨୦୧୨ ମସିହା ନିର୍ବାଚନରେ  ଜିତିବା ପରେ ଉତ୍ତରପ୍ରଦେଶ ବିଧାନ ସଭାରେ ହମିରପୁର ନିର୍ବାଚନ ମଣ୍ଡଳୀରୁ ମଧ୍ୟ ପ୍ରତିନିଧିତ୍ୱ କରୁଛନ୍ତି । ଜୀବନୀ ଓ ବୃତ୍ତି ନିରଞ୍ଜନ ଜ୍ୟୋତି ୧ ମାର୍ଚ୍ଚ ୧୯୬୭ ମସିହାରେ ଉତ୍ତରପ୍ରଦେଶର ହମିରପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଅଚ୍ୟୁତାନନ୍ଦ ଏବଂ ମାତା ଶିବ କାଳୀ ଦେବୀ ଥିଲେ । ସେ ଏକ ନିଶାଦ-ଜାତି ପରିବାରରେ ଜନ୍ମଗ୍ରହଣ କରିଥିଲେ । ୧୫ ଜୁନ ୨୦୧୪ ମସିହାରେ, ଭାନୁ ପଟେଲ ନାମକ ଜଣେ ବ୍ୟକ୍ତି ଏବଂ ତାଙ୍କର ତିନି ସହଯୋଗୀ ଜ୍ୟୋତିଙ୍କୁ ଲକ୍ଷ୍ନୌର ଆବାସ ବିକାଶ କଲୋନୀରେ ଏକ କାର୍ଯ୍ୟରୁ ଫେରୁଥିବା ସମୟରେ ଗୁଳି ଚଳାଇଥିଲେ । କିନ୍ତୁ ସେ କୌଣସି କାରଣରୁ ରକ୍ଷା ପାଇଯାଇଥିଲେ କିନ୍ତୁ ତାଙ୍କ ଦେହରକ୍ଷୀ ଆହତ ହୋଇଥିଲେ । ମଇ ୨୦୧୯ ମସିହାରେ ଜ୍ୟୋତି ଗ୍ରାମ୍ୟ ଉନ୍ନୟନ ମନ୍ତ୍ରୀ ହୋଇଥିଲେ । ବ୍ୟକ୍ତିଗତ ଦୃଷ୍ଟିକୋଣ ଏବଂ ବିବାଦ ୧ ଡିସେମ୍ବର ୨୦୧୪ ମସିହାରେ, ସେ ଏକ ଜନ ସମାବେଶରେ ବିରୋଧୀ ଦଳର ନେତାଙ୍କୁ ଦର୍ଶାଇ କହିଲେ ଯେ,  "ଦିଲ୍ଲୀରେ ସରକାର ରାମଙ୍କ ପୁଅ  (ରାମଜାଦେ)ଦ୍ୱାରା ପରିଚାଳିତ ହେବେ କି '  (ହରାମଜାଦେ)ଦ୍ୱାରା ପରିଚାଳିତ ହେବେ, ତାହା ଆପଣମାନଙ୍କୁ ନିଷ୍ପତ୍ତି ନେବାକୁ ପଡ଼ିବ " । ପରେ ଏହି ବକ୍ତବ୍ୟ ଉପରେ ସଂସଦରେ ଉତ୍ତେଜନା ଦେଖାଦେଇଥିଲା । ପରବର୍ତ୍ତୀ ସମୟରେ ସେ ନିଜ ବକ୍ତବ୍ୟରେ ଦୁଃଖ ପ୍ରକାଶ କରି କ୍ଷମା ମାଗି ଥିଲେ ।
ଦିଦି ନମସ୍କାର ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ରାଉତ । ରଜନୀ ରଞ୍ଜନ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ପାତ୍ର । ସଙ୍ଗୀତକାର ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶାଶ୍ୱତ ଓ ଶୀତଲ ପାତ୍ର । ପିଣ୍ଟୁ ନନ୍ଦ, ସୋମା ଭୌମିକ, ପ୍ରିୟଙ୍କା ମହାପାତ୍ର ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଅପ୍ରେଲ ୧୭ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଶାଶ୍ୱତ ଶୀତଲ ପାତ୍ର ପିଣ୍ଟୁ ନନ୍ଦ ସୋମା ଭୌମିକ ପ୍ରିୟଙ୍କା ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅସୀମା ପଣ୍ଡା, କୁଳଦୀପ ପଟ୍ଟନାୟକ, ସତ୍ୟଜିତ ପ୍ରଧାନ, ଅନ୍ତରା ଚକ୍ରବର୍ତ୍ତୀ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ସୁଧୀର ସଖାରମ ନାୟକ  ( ୨୧ ଫେବ୍ରୁୟାରୀ , ୧୯୪୫ରେ ମୁମ୍ବାଇରେ ଜନ୍ମିତ ) ଜଣେ ପୂର୍ବତନ ଭାରତୀୟ କ୍ରିକେଟର  । ସେ ୧୯୭୪ ମସିହାରେ ଭାରତ ପାଇଁ ୩ଟି ଟେଷ୍ଟ ଓ ୨ଟି ଏକଦିବସୀୟ ଖେଳିଥିଲେ । ସେ ଜଣେ ସାହସୀ ଡାହାଣହାତୀ ବେଟସମେନ ଥିବା ସହ ଜଣେ ଭଲ ଓପନର ହିସାବରେ ଘରେଇ କ୍ରିକେଟରେ ଉତ୍ତମ ପ୍ରଦର୍ଶନ କରି ୧୯୭୪ ଇଂଲଣ୍ଡ ଗସ୍ତ ପାଇଁ ଚୟନୀତ ହେଇଥିଲେ । ତେବେ ସେ ସେଠାରେ ମଧ୍ୟ ପ୍ରଥମ ଶ୍ରେଣୀ ମେଚରେ ଉତ୍ତମ ପ୍ରଦର୍ଶନ କଳା ପରେ ଶେଷ ଟେଷ୍ଟ ପାଇଁ ଦଳରେ ସ୍ଥାନ ପାଇ ଖେଳିଲେ । ପ୍ରଥମ ପାରିରେ ମାତ୍ର ୪ ରନ କରି ଆଉଟ ହେଇଥିଲେ ମଧ୍ୟ ୨ୟ ପାରିରେ ସେ ଲଢୁଆ ଖେଳ ପ୍ରଦର୍ଶନ କରି ୭୭ ରନ କରିଥିଲେ । ଏହା ଦଳର ସବୁଠୁ ବେସି ସ୍କୋର ଥିଲା । ତେବେ ଏହା ପରେ ସେ ଆଉ ଦଳରେ ସ୍ଥାନ ପାଇ ନ ଥିଲେ । ରଣଜୀ ଟ୍ରଫି ପ୍ରଦର୍ଶନ ସୁଧୀର ନାୟକ ଘରେଇ ରଣଜୀ ଟ୍ରଫିରେ ଜଣେ ଅଗ୍ରଣୀ ବେଟସମେନ ଥିଲେ । ସେ ମୁମ୍ବାଇ ଦଳ ପାଇଁ ୪୦.୧୦ ହାରରେ ୨୬୮୭ ରନ ସ୍କୋର କରିଥିଲେ । ତାଙ୍କର ସର୍ବାଧିକ ସ୍କୋର ବରୋଦା ବିପକ୍ଷରେ ଥିଲା ୨୦୦ ନଟ ଆଉଟ ।ତାଙ୍କ ନେତୃତ୍ୱରେ ମୁମ୍ବାଇ ଦଳ ୨ ୟ ସ୍ତର ଖେଳାଳିଙ୍କୁ ନେଇ  ( ସମସ୍ତ ମୁଖ୍ୟ ଖେଳାଳି ଜାତୀୟ ଦଳ ପାଇଁ ୱେଷ୍ଟ ଇଣ୍ଡିଜ ଗସ୍ତରେ ଯାଇଥିଲେ ) ୧୯୭୦/୭୧ରେ ରଣଜୀ ଟ୍ରଫି ଜିତିଥିଲା  ।ଏହା ସୁଧୀର ନାୟକଙ୍କ ଅଧିନାୟକତ୍ୱର ପରିପକ୍ୱତାକୁ ଦର୍ଶାଇଥିଲା । ସକ୍ରିୟ କ୍ରିକେଟରୁ ଅବସର ନେବା ପରେ ସେ କୋଚ ହିସାବରେ , ଓ ଗ୍ରାଉଣ୍ଡ କୁରେଟର ହିସାବରେ ଅନେକ ବର୍ଷ କମ କରିଥିଲେ । ବର୍ତ୍ତମାନ ମଧ୍ୟ ସୁଧୀର ନାୟକ ପସକିମ ଜୋନର ମୁଖ୍ୟ ଗ୍ରାଉଣ୍ଡ କୁରେଟର ହିସାବରେ କାର୍ଯ୍ୟରତ । କୋଚ ହିସାବରେ ସୁଧୀର ସୁଧୀର ନାୟକ ତାଙ୍କ ନିଜର କୋଚିଙ୍ଗ ଅନୁଷ୍ଠାନ ନେସନାଲ କ୍ରିକେଟ କ୍ଲବରେ ଜାହିର ଖାନ , ବାସିମ ଜାଫର, ରାଜେଶ ପାୱାର , ପରାସ ମହାମ୍ବ୍ରେ ରାଜୁ ସୁତାରଙ୍କ ପରି ସ୍ୱନାମଧନ୍ୟ ଖେଳାଳିଙ୍କୁ ପ୍ରଶିକ୍ଷଣ ଦେଇଥିଲେ ।
ଆଲିଟ୍ରେଟିନଏନ, ଏକ ବେପାର ନାମ ପାନ୍ରେଟିନ, ଏକ ଔଷଧ ଯାହା ଏଡସ୍ ଯୋଗୁ ହୋଇଥିବା କାପୋସିଙ୍କ ସାର୍କୋମା ଏବଂ ହାତର ଏକଜେମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା କେବଳ ଚର୍ମ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ ପ୍ରୟୋଗ କରାଯାଏ କିମ୍ବା ପାଟିରେ ଦିଆଯାଏ । ଚର୍ମରେ ପ୍ରୟୋଗ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୁଣ୍ଡେଇ ହେବା, ଚର୍ମର ଚୋପା ଛାଡ଼ିବା ଏବଂ ରାସ ହୋଇପାରେ । ପାଟିରେ ଗ୍ରହଣ କରାଯାଉଥିଲେ ସାଧାରଣତଃ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, କମ ଲୋହିତ ରକ୍ତ କଣିକା, ଥକାପଣ, ଉଚ୍ଚ ରକ୍ତଚାପ, ଉଚ୍ଚ କୋଲେଷ୍ଟେରଲ ଏବଂ କାନନାଦ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସୌରଜ୍ୱାଳା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ରେଟିନଏଡ୍ ଅଟେ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଲିଟ୍ରେଟିନଏନ ଅନୁମୋଦିତ ହୋଇଥିଲା। ୨୦୦୦ରେ ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହାକୁ ପ୍ରତ୍ୟାହାର କରି ନିଆଯାଇଥିଲା। ଏହା ଏକ ସାଧାରଣ ଔ ଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସର ଔସଧ ପାଇଁ ପ୍ରାୟ ୫୦୦ ପାଉଣ୍ଡ ଖର୍ଚ୍ଚ ହୁଏ ।